


**Osnovna šola**

**Rovte**

****

**2024/2025**

IME IN PRIIMEK \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RAZRED \_\_\_\_\_\_\_\_\_\_\_\_\_\_\_\_\_\_\_

**OSNOVNI PODATKI O ŠOLI**

## MATIČNA ŠOLA

Osnovna šola Rovte

Rovte 90 a

1373 Rovte

Ravnateljica: **Aleksandra Urbas**Pomočnica ravnateljice: **Alenka Šemrov**

Računovodkinja: **Branka Petkovšek**

[racunovodstvo.osljrov@guest.arnes.si](mailto:racunovodstvo.osljrov@guest.arnes.si)

Poslovna sekretarka: **Bojana Leskovec**

Telefoni:

tajništvo – 01 750 3024

ravnateljica – 01 750 3025

zbornica – 01 750 3019

031 427 344

šolska kuhinja – 01 750 3147  
knjižnica – 01 320 5762

podaljšano bivanje – 040 206 410

e-pošta: [osrovte@osrovte.si](mailto:osrovte@osrovte.si)

naslov internet strani: [www.osrovte.si](http://www.osrovte.si)

št. računa: 01264-603066639

## PODRUŽNICA

Podružnična šola Vrh Svetih Treh Kraljev

Vrh Svetih Kraljev 19

1373 Rovte

Pedagoška vodja podružnice: **Ana Kreč**

Telefon: 070 159 919

## USTANOVITELJ

Ustanovitelj šole je Občina Logatec. Odlok o ustanovitvi javnega vzgojno-izobraževalnega zavoda OŠ Rovte je sprejel Občinski svet Občine Logatec na svoji seji 15. 7. 1997.

## UPRAVLJANJE ŠOLE

Šolo upravljata ravnateljica in svet šole. Svet šole ima štiriletni mandat, sestavljajo ga trije predstavniki ustanovitelja, trije predstavniki staršev in pet predstavnikov delavcev šole.

Predstavniki ustanovitelja, ki jih je izvolil občinski svet: Marko Kavčič, Marija Loštrek Žižek in Ken Jurca.

Predstavniki staršev, ki jih je izvolil svet staršev: Urška Vrbovšek, Edvard Dolinar, Valerija Kavčič.

Predstavniki delavcev, ki so jih izvolili delavci šole: Agnes Pajsar Korenč, Ana Tušek, Urša Novak, Anamarija Zorč in Simona Tomazin.

## STROKOVNI ORGANI ŠOLE

Strokovni organi šole so učiteljski zbor, oddelčni učiteljski zbor, strokovni aktivi in razredniki.

# **SKUPNOST UČENCEV**

Vsi učenci šole pripadajo posameznim oddelčnim skupnostim in se prek svojih predstavnikov (dva iz vsakega razreda) povezujejo v Skupnost učencev šole (SUŠ). Mentorica skupnosti je v tem šolskem letu Teja Žakelj.

ŠOLSKI PARLAMENT

Šolski parlament je izvršilni organ Skupnosti učencev šole. Sestavljajo jih predsedniki in podpredsedniki posameznih oddelkov. Šolski parlament se skliče vsaj dvakrat letno. Svoje ugotovitve, predloge in pripombe člani parlamenta posredujejo ravnateljici in svetu šole.

# **SODELOVANJE ŠOLE S STARŠI**

Učitelji si želimo čim boljšega sodelovanja s starši, zato vas prosimo, da redno obiskujete roditeljske sestanke in govorilne ure. Le tako boste lahko spremljali otrokov napredek v šoli in prispevali k našemu dragocenemu skupnemu cilju: vzgojiti vsestransko in zadovoljno osebnost.

Poleg skupnih popoldanskih govorilnih ur enkrat mesečno se na učitelje lahko obrnete tudi v času njihovih dopoldanskih govorilnih ur ali se za sestanek posebej dogovorite. Želimo si, da se ob dvomih in vprašanjih čim prej obrnite na nas, saj bomo tako lažje hitro in učinkovito ukrepali.

Pisne izdelke bodo otroci prinesli domov. Preglejte in podpišite jih, nato pa naj jih otroci vrnejo učiteljem. Datumi pisnih ocenjevanj znanja so določeni že na začetku šolskega leta in javno objavljeni v koledarju dogodkov na šolski spletni strani.

Razpored roditeljskih sestankov in popoldanskih govorilnih ur

|  |  |  |
| --- | --- | --- |
| razred | roditeljski sestanki | redne skupne govorilne ure za vse razrede |
| 1. | 7. okt., 11. feb., 15. apr. | 7. oktober 2024  11. november 2024  9. december 2024  13. januar 2025  10. marec 2025  14. april 2025  12. maj 2025 |
| 2. | 10. sep., 11. feb., 15. apr. |
| 3. | 10. sep., 11. feb., 15. apr. |
| 4. | 10. sep., 11. feb., 15. apr. |
| 5. | 10. sep., 11. feb., 15. apr. |
| 6. | 9. sep., 10. feb., 14. apr. |
| 7. | 9. sep., 10. feb., 14. apr. |
| 8. | 9. sep., 10. feb., 14. apr. |
| 9. | 9. sep., 10. feb., 14. apr. |

V delo šole se starši vključujejo tudi prek sveta staršev, ki je posvetovalni organ ravnateljice in učiteljskega zbora. Sestavljajo ga starši, izvoljeni na prvem roditeljskem sestanku vsakega oddelka.

# **ŠOLSKA SVETOVALNA SLUŽBA IN DODATNA STROKOVNA POMOČ**

Kadar otrok sam ni kos učenju, če prihaja v spor s sošolci ali učitelji, če ima težave doma ali sam s seboj, mu lahko pomaga šolska svetovalna služba.

Šolska svetovalna služba svetuje učencem in staršem ter sodeluje z učitelji in vodstvom šole pri izvajanju vzgojno-izobraževalnega dela, kariernega svetovanja in nadaljnjega razvoja šole.

Aktiv svetovalne službe in dodatne strokovne pomoči sestavljajo:

- Nataša Kristanc, psihologinja

- Teja Žakelj, specialna pedagoginja

- Urša Novak, pedagoginja

- Katarina Lednik, pedagoginja

# **ŠOLSKA KNJIŽNICA**

Knjižnica zbira knjižnično gradivo, ga strokovno obdeluje, hrani, predstavlja in izposoja ter opravlja informacijsko-dokumentacijsko delo kot sestavino vzgojno-izobraževalnega dela v šoli. V naši knjižnici imamo okrog 8.000 enot gradiva za učence. Knjižnični fond se ves čas posodablja, pri čemer skušamo slediti potrebam in željam učencev. Učenec ima lahko knjigo izposojeno en teden. Če knjige ne potrebuje nihče drug, jo lahko podaljša še za en teden. Dosledno upoštevanje roka vrnitve je posebej pomembno pri knjigah za domače branje. Izgubljeno ali uničeno knjigo mora učenec nadomestiti z novo. V knjižnici lahko učenci tudi prebirajo revije, uporabljajo šolski računalnik in igrajo družabne igre.

Šolska knjižnica je odprta po urniku, ki je objavljen na vratih knjižnice in šolski spletni strani.

## UČBENIŠKI SKLAD

Učbeniški sklad omogoča brezplačno izposojo učbenikov v vseh letih šolanja učenca na OŠ Rovte. Skrbnica učbeniškega sklada je knjižničarka Ana Tušek, njegovo upravljanje pa ureja [Pravilnik o upravljanju učbeniških skladov](http://www.pisrs.si/Pis.web/pregledPredpisa?id=PRAV13873).

Šola nabavi učbenike glede na potrebe pri posameznih predmetih za več let, zato je pomembno, da učenci z učbeniki skrbno ravnajo in jih tako ohranjajo za čim več generaciji. Skladno s pravilnikom, ki ureja upravljanje učbeniških skladov, se za poškodovane ali uničene učbenike v prvih treh letih uporabe učbenika zaračunava odškodnina.

Učenci prvega, drugega in tretjega razreda prejmejo brezplačne učbenike in delovne zvezke.

# **ŠOLSKI ZVONEC**

OŠ Rovte

|  |  |
| --- | --- |
| Predura | 7.30–8.15 |
| 1. ura | 8.20–9.05 |
| 2. ura | 9.10–9.55 |
| glavni odmor – 20 minut | 9.55–10.15 |
| 3. ura | 10.15–11.00 |
| 4. ura | 11.05–11.50 |
| odmor za kosilo za 4. in 5. razred – 15 minut | 11.50–12.05 |
| 5. ura | 11.55–12.40 |
| 5. ura za 4. in 5. razred | 12.05–12.50 |
| odmor za kosilo – 15 minut | 12.40–12.55 |
| 6. ura | 12.55–13.40 |
| 7. ura | 13.45–14.30 |

POŠ Vrh Svetih Treh Kraljev

|  |  |
| --- | --- |
| Predura | 7.25–8.10 |
| 1. ura | 8.10–8.55 |
| 2. ura | 9.00–9.45 |
| glavni odmor – 25 minut | 9.45–10.10 |
| 3. ura | 10.10–10.55 |
| 4. ura | 10.55–11.40 |
| 5. ura | 11.40–12.25 |
| 6. ura | 12.25–13.10 |

Učenci so dolžni točno prihajati k vsem uram pouka in drugim vzgojno-izobraževalnim dejavnostim.

# **IZ ŠOLSKEGA KOLEDARJA**

Ocenjevalna obdobja

|  |  |
| --- | --- |
| Obdobje | Trajanje |
| prvo | od 2. 9. 2024 do 31. 1. 2025 |
| drugo | od 3. 2. 2025 do 24. 6. 2025 |

Ocenjevalne konference

1. ocenjevalna konferenca:

27. 1. 2025

2. ocenjevalna konferenca:

13. 6. 2025 za učence 9. razreda in

19. 6. 2025 za učence 1.–8. razreda

Pomembnejši dnevi iz šolskega koledarja

|  |  |  |  |
| --- | --- | --- | --- |
| 2024 | ponedeljek | 2. 9. | začetek pouka |
| ponedeljek- petek | 28. 10.–1. 11. | jesenske počitnice |
| četrtek | 31. 10. | dan reformacije |
| petek | 1. 11. | dan spomina na mrtve |
| sreda | 25. 12. | božič |
| četrtek | 26. 12. | dan samostojnosti in enotnosti |
| sreda- četrtek | 25. 12.–2. 1. | novoletne počitnice |
| 2025 | sreda- četrtek | 1. 1.–2. 1. | novo leto |
| petek | 3. 1. | pouka prost dan |
| petek | 31. 1. | zaključek 1. ocenjevalnega obdobja |
| sobota | 8. 2. | Prešernov dan, slovenski kulturni praznik |
| petek - sobota | 14. 2.–15. 2. | informativna dneva za vpis v srednje šole |
| ponedeljek - petek | 24. 2.–28. 2. | zimske počitnice |
| ponedeljek | 21. 4. | velikonočni ponedeljek |
| nedelja | 27. 4. | dan upora proti okupatorju |
| ponedeljek - petek | 28. 4.–2. 5. | prvomajske počitnice |
| četrtek - petek | 1. 5.–2. 5. | praznik dela |
| ponedeljek | 24. 3. | NPZ iz slovenščine za 3., 6. in 9. razred |
| četrtek | 27. 3. | NPZ iz matematike za 3., 6. in 9. razred |
| torek | 1. 4. | NPZ iz angleščine za 6. razred in NPZ iz tretjega predmeta za 9. razred |
| petek | 13. 6. | zaključek 2. ocenjevalnega obdobja za učence 9. razreda |
| četrtek | 24. 6. | zaključek 2. ocenjevalnega obdobja za učence od 1. do 8. razreda |
| petek | 25. 6. | dan državnosti |
| sobota - nedelja | 26. 6.–31. 8. | poletne počitnice |

|  |  |  |
| --- | --- | --- |
| **IZPITNI ROKI ZA PREDMETNE IN POPRAVNE IZPITE** | | |
| 1. rok | 16. 6.–30. 6. 2025 | učenci 9. razreda |
| 1. rok | 26. 6.–9. 7. 2025 | učenci 1.–8. razreda |
| 2. rok | 18. 8.–29. 8. 2023 | učenci 1.–9. razreda |
| **ROKI ZA OCENJEVANJE ZNANJA UČENCEV, KI SE IZOBRAŽUJEJO NA DOMU** | | |
| 1. rok | 3. 2.–13. 6. 2025 | učenci 9. razreda |
| 1. rok | 3. 2.–24. 6. 2025 | učenci 1.–8. razreda |
| 2. rok | 18. 8.–29. 8. 2025 | učenci 1.–9. razreda |

# **UČITELJI**

Navedeni so učitelji, ki v šolskem letu 2024/25 učijo na šoli. Na dopoldansko govorilno uro se starši vnaprej najavite po elektronski pošti.

## RAZREDNA STOPNJA

|  |  |  |
| --- | --- | --- |
| Razred | Učitelj | Dopoldanska govorilna ura |
| 1. a | Tjaša Skvarča | PETEK  11.05–11.50 |
| 1. a, TJA 3. a in 4. a | Špela Moravec | PONEDELJEK  11.05–11.50 |
| 2. a | Estera Stojko | PONEDELJEK  11.55–12.40 |
| 3. a | Petra Jenko – Lukan | SREDA  9.10–9.55 |
| 4. a | Ermina Šimenc | ČETRTEK  10.15–11.00 |
| 5. a | Metka Bogataj | TOREK  10.15–11.00 |
| 1. in 2. POŠ | Ana Kreč | TOREK  10.10–10.55 |
| POŠ | Neža Jesenko | TOREK  9.00–9.45 |
| 3. in 4. POŠ | Agnes Pajsar Korenč | TOREK  9.00–9.45 |
| POŠ | Mihaela Kavčič | PETEK  10.55–11.40 |
| OPB 1 | Jasmina Buh | TOREK  11.05–11.50 |
| OPB 4 | Kaja Erčulj Rogel | SREDA  11.55–12.40 |

## PREDMETNA STOPNJA

|  |  |  |  |
| --- | --- | --- | --- |
| Učitelj | Predmet | Razrednik | Dopoldanska govorilna ura |
| Gregor Antloga | TIT 6.–8., FIZ, IP-OGL, NRA 4.–5., OPB 3. | 7. a | SREDA  10.15–11.00 |
| Jošt Cankar | ZGO, DKE, JV, MPZ 6.–9. | 9. a | PETEK  11.05–11.50 |
| Nastja Jurca | ŠPO 6.–9., IP-ŠSP, IP-IŠP, IP-PLES | 8. b | TOREK  10.15–11.00 |
| Matic Karče | LUM 4, LUM 6.–9., IP-LS, NRA 6. | 8. a | PONEDELJEK  11.55–12.40 |
| Nataša Kristanc | ISP, JV |  | PONEDELJEK  8.20–9.05 |
| Amalija Lazar Bevc | TJA 5., TJA 7. a, SLJ 7. b, SLJ 8. |  | SREDA  10.15–11.00 |
| Katarina Lednik | GEO, DSP 5., 7., 8. | 7. b | ČETRTEK  10.15–11.00 |
| Ana Malavašič | MAT 5., MAT 6., MAT 7. a, OPB 3. |  | TOREK  10.15–11.00 |
| Alenka Mehle | MAT 7. b, MAT 8., MAT 9. |  | PETEK  10.15–11.00 |
| Urša Novak | DSP 7.–9. |  | PONEDELJEK  8.20–9.05 |
| Tamara Simšič | NAR, KEM, BIO, OPB 3. |  | TOREK  11.05–11.50 |
| Alenka Šemrov | IP-NEM 4-9 |  | PONEDELJEK  11.55–12.40 |
| Bojana Škrlj | GUM 5.–9., OPB 2. |  | ČETRTEK  10.15–11.00 |
| Teja Štritof | TJA 6., TJA 7. b, TJA 9., GOS, SPH, OPB 4. |  | TOREK  8.20–9.05 |
| Anka Tušek | TJA 8. |  | PONEDELJEK  11.05–11.50 |
| Anamarija Zorč | SLJ 6., SLJ 7. a, SLJ 9. | 6. a | SREDA  9.10–9.55 |
| Teja Žakelj | DSP 1.–7. |  | ČETRTEK  10.15–11.00 |
| Romana Žitko Rožmanc | GUM 5.–9., OPB 2. |  | ČETRTEK  10.15–11.00 |

**PODALJŠANO BIVANJE IN JUTRANJE VARSTVO**

Podaljšano bivanje je organizirano v štirih oddelkih za učence razredne stopnje. Vodijo jih:

1. razred – Jasmina Buh,

2. razred – Romana Žitko Rožmanc,

3. razred – Ana Malavašič, Tamara Simšič, Gregor Antloga, četrtega,

4. in 5. razred – Kaja Erčulj Rogel, Teja Štritof.

Po 14.30 učence združujemo v dva kombinirana oddelka oz. do 16.30 v enega. V času podaljšanega bivanja imajo učenci lahko kosilo, sodelujejo pri kulturnih, športnih in umetniških ter drugih sprostitvenih dejavnostih. Napišejo tudi domače naloge in opravijo druge šolske obveznosti. Telefonska številka za starše, ki pridejo po svojega otroka v OPB in ga pred vhodom počakajo, je: 040 206 410.

Poleg podaljšanega bivanja šola organizira tudi jutranje varstvo za učence 1. razreda in varstvo vozačev razredne in predmetne stopnje od konca pouka do odhoda avtobusa ali kombija. V jutranje varstvo, ki ga vodijo Jošt Cankar, Metka Bogataj in Nataša Kristanc, lahko starši svojega otroka pripeljejo od 6.00 naprej.

Na Podružnični šoli Vrh Svetih Treh Kraljev je tudi letos organiziran oddelek podaljšanega bivanja, ki traja do 16.30. Vodijo ga Ana Kreč, Agnes Pajsar Korenč, Mihaela Kavčič in Neža Jesenko. Od 7.25 do 8.10 je organizirano jutranje varstvo.

# **NACIONALNO PREVERJANJE ZNANJA**

Ob koncu tretjega vzgojno-izobraževalnega obdobja šola po predpisanem postopku v sodelovanju z zunanjimi ocenjevalci izvede nacionalno preverjanje znanja (NPZ) iz slovenščine, matematike in tretjega predmeta za vse učence 9. razreda. Tretji predmet določi resorni minister tako, da izmed obveznih predmetov 8. in 9. razreda izbere največ štiri predmete, iz katerih se bo v tekočem šolskem letu izvedlo nacionalno preverjanje znanja. Objava ministrovega sklepa o izbiri je bila 2. 9. 2024, istega dne pa je bil objavljen tudi njegov sklep o dokončni izbiri tretjega predmeta za posamezno šolo. Za našo šolo je izbrani tretji predmet angleščina.

Nacionalno preverjanje znanja se opravlja samo pisno; o svojem dosežku dobi učenec uradno obvestilo, na katerem je dosežek vpisan v točkah in odstotkih.

Za učence 6. razreda bo izvedeno NPZ iz matematike, slovenščine in angleščine, ki je obvezno za vse šestošolce. Ob koncu šolskega leta učenci dobijo obvestilo o dosežku na NPZ.

Z letošnjim šolskim letom je na ravni celotne države obvezno tudi NPZ za učence 3. razreda iz slovenščine in matematike.

Informacije za starše so dostopne na povezavi:

<file:///D:/Users/Skrbnik/Downloads/Informacija%20za%20u%C4%8Dence%20in%20star%C5%A1e%20NPZ_SLO_2025-1.pdf>

# **TEKMOVANJA IZ ZNANJA**

Učenci lahko v letošnjem šolskem letu sodelujejo pri naslednjih tekmovanjih iz znanja:

|  |  |  |  |  |  |
| --- | --- | --- | --- | --- | --- |
|  | **Tekmovanje / organizator** | **Šolska raven** | **Regijska raven** | **Državna raven** | **Mentor** |
| 1 | Tekmovanje v znanju logike za učence **Logika OŠ /** ZOTKS  2.–9. r. | 26. 9. 2024 ob 13.00 | 19. 10. 2024 ob 9.00 | 9. 11. 2024 ob 9.00 | Ana Malavašič |
| 2 | **Logična pošast** / Mathema  2.–9. r. | 9. 5. 2025 ob 12.00 |  | 24. 5. 2025 ob 10.00 | Ana Malavašič |
| 3 | Tekmovanje osnovnošolcev v znanju matematike za **Vegova priznanja Matematika OŠ /** DMFA  8. + 9. r. | 20. 3. 2025 ob 13.00 | 10. 4. 2025 ob 14.00 | 8. 5. 2025 ob 14.00 | Alenka Mehle |
| 4 | Tekmovanje osnovnošolcev v znanju matematike za Kenguru Vegova priznanja **Matematika OŠ (Kenguru Vegovo) /** DMFA  1.–7. r. | 20. 3. 2025 ob 13.00 | 10. 4. 2025 ob 14.00 | 8. 5. 2025 ob 14.00 | Alenka Mehle |
| 5 | ACM Bober **ACM Bober /** ACM Slovenija  2.–9. r. | med 11. 11. 2024 7.00  in 22. 11. 2024 19.00 |  | 18. 1. 2025 ob 9.00 | Ana Malavašič |
| 6 | Tekmovanje KTO – Konstruktorstvo in tehnologije obdelav |  | 28. 3. 2025 ob 14.00 | 24. 5. 2025 ob 9.00 | Ana Malavašič |
| 7 | Tekmovanje osnovnošolcev v znanju fizike za **Stefanova priznanja Fizika OŠ /** DMFA  8. + 9. r. | 12. 2. 2025 ob 13.00 | 3. 4. 2025 ob 14.00 | 17. 5. 2025 ob 10.00 | Gregor Antloga |
| 8 | Tekmovanje osnovnošolcev v znanju astronomije za Dominkova priznanja **Astronomija OŠ /** DMFA  8. + 9. r. | 4. 12. 2024 ob 13.30 |  | 11. 1. 2025 ob 10.00 | Gregor Antloga |
| 9 | Tekmovanje osnovnošolcev v znanju astronomije Utrinek **Astronomija OŠ (Utrinek) /** DMFA  6. + 7. r. | 4. 12. 2024 ob 13.30 |  | 11. 1. 2025 ob 10.00 | Gregor Antloga |
| 10 | Tekmovanje v razvedrilni matematiki **Razvedrilna matematika /** DMFA  6.–9. r. | 10. 12. 2024 ob 14.00 |  | 1. 2. 2025 ob 9.00 | Alenka Mehle |
| 11 | Tekmovanje v znanju naravoslovja Kresnička **Naravoslovje (Kresnička) /** DMFA  1.–7. r. | 8. 4. 2025 ob 13.00 |  |  | Tamara Simšič |
| 12 | Tekmovanje učencev in dijakov s področja slovenščine za **Cankarjevo priznanje Slovenščina** /ZRSŠ  8. + 9. r. | 21. 11. 2024 ob 13.30 | 21. 1. 2025 ob 14.00 | 11. 3. 2025 ob 14.00 | Anamarija Zorč |
| 13 | Tekmovanje iz slovenščine **Slovenščina OŠ, 1.-7. razred** / ZRSŠ  1.–7. r. | 2. 4. 2025 ob 13.00 |  |  | Estera Stojko (1.–5.);  Anamarija Zorč (6.,7.) |
| 14 | Tekmovanje osnovnošolcev in srednješolcev s področja geografije **Geografija** / ZRSŠ  6.–9. r. | 12. 11. 2024 ob 13.00 |  | 5. 4. 2025 ob 9.00 | Katarina Lednik |
| 15 | Tekmovanje iz znanja angleščine za učence 6. in 7. razreda osnovne šole **Angleščina OŠ, 6. in 7. razred /** IATEFL  6. + 7. r. | 27. 11. 2024 ob 13.00 |  | 25. 3. 2025 ob 14.00 | Teja Štritof |
| 16 | Tekmovanje učencev 8. in 9. razreda osnovne šole s področja angleščine **Angleščina OŠ, 8. in 9. razred** / ZRSŠ  8. + 9. r. | 19. 11. 2024 ob 13.00 |  | 3. 3. 2025 ob 14.00 | Amalija L. Bevc |
| 17 | Tekmovanje učencev 8. in 9. razreda osnovne šole s področja nemščine **Nemščina OŠ** / ZRSŠ  8. + 9. r. | 14. 11. 2024 ob 13.00 |  | 13. 3. 2025 ob 14.00 | Alenka Šemrov |
| 18 | Tekmovanje učencev 8. in 9. razreda osnovne šole s področja zgodovine **Zgodovina OŠ** / ZRSŠ  8. + 9. r. | 5. 12. 2024 ob 13.00 |  | 6. 3. 2025 ob 14.00 | Jošt Cankar |
| 19 | Tekmovanje osnovnošolcev v znanju Vesele šole **Vesela šola /** MKZ  4.–9. r. | 5. 3. 2025 ob 13.00 |  | 9. 4. 2025 ob 14.00 | Špela Moravec |
| 20 | Bralno tekmovanje Centra Oxford v znanju angleščine **BTCO Angleščina** / MKT  2.–9. r. | med 27. 11. 2024 0.00  in 18. 4. 2025 17.00 |  |  | Špela Moravec |
| 21 | Tekmovanje Angleška bralna značka - Epi Reading Badge **EPI Angleščina** / DZS  1.–9. r. | med 24. 3. 2025 7.00  in 28. 3. 2025 15.00 |  |  | Špela Moravec,  Amalija L. B. (5. r., 7.r) |
| 22 | Bralno tekmovanje Centra Oxford v znanju nemščine **BTCO Nemščina** / MKT  4.–9. r. | med 27. 11. 2024 0.00  in 18. 4. 2025 17.00 |  |  | Alenka Šemrov |
| 23 | Tekmovanje **v znanju iz sladkorne bolezni** / Zveza društev diabetikov Slovenije  6.–9. r. | 11. 10. 2024 ob 13.00 |  | 22. 11. 2024 ob 13.00 | Kaja Erčulj Rogel |
| 24 | Tekmovanje iz znanja biologije za osnovne šole za Proteusovo priznanje **Biologija OŠ /** Prirodoslovno društvo Slovenije  8. + 9. r. | 16. 10. 2024 ob 13.00 |  | 6. 12. 2024 ob 15.00 | Anže Štritof |
| 25 | Tekmovanje iz znanja kemije za učence za **Preglova priznanja Kemija OŠ /** ZOTKS  8. + 9. r. | 13. 1. 2025 ob 13.00 | 22. 3. 2025 ob 9.00 | 10. 5. 2025 ob 9.00 | Tamara Simšič |
| 26 | Tekmovanje **iz kemijskega poskusa** za osnovno šolo / Gimnazija Moste  8. r. |  | 15. 11. 2024 ob 0.00 | 12. 12. 2024 ob 11.00 | Tamara Simšič |
| 27 | **Zlata kuhalnica** / Turistična zveza Slovenije  6.–9. r. |  | 1. 10. 2024 ob 10.00 | 18. 11. 2024 ob 9.00 | Romana Žitko Rožmanc |
| 28 | **Ljubljanski maraton** | 19.10.2024 in  20.10.2024 |  |  | Nastja Jurca |
| 29 | **Male sive celice** |  |  |  | Špela Moravec |
| 30 | **Revija otroških pevskih zborov** | April/maj 2025 |  |  | Estera Stojko |
| 31 | **Orientacijski tek** Rovte | 11. 10. 2024 |  |  | Nastja Jurca |
| 32 | **Kros** OŠ Tabor Logatec | zgodaj spomladi 2025 |  |  | Nastja Jurca |
| 33 | **Atletsko tekmovanje** OŠ 8 talcev Logatec | maj 2025 |  |  | Nastja Jurca |
| 34 | **Šolski planiški maraton** | Januar 2025  (pohod) |  |  | Ana Malavašič |

# **ŠOLSKA PREHRANA**

V šolski kuhinji pripravljamo malico za vse učence in učitelje naročnike, kosila pa samo za naročnike. Glavna kuharica je Jožica Mlinar, pomočnici pa Simona Tomazin in Marta Grof.

Od 1. 9. 2024 veljajo prenovljene smernice zdravega prehranjevanja v VIZ. Potrdili so jih tudi slovenski pediatri in dietetiki. Smernice spodbujajo prehranjevanje, ki krepi otrokovo zdravje ter je hkrati prijazno do okolja. To pomeni, da otroci uživajo lokalna, sezonska in čim bolj naravno pridelana živila. Izogibati se je treba predelani in zapakirani hrani.

Za zdrav razvoj učencev bomo tako poskrbeli z zdravo, svežo, lokalno pridelano in raznovrstno hrano z veliko sadja in zelenjave; poskrbeli bomo za to, da bodo vsi učenci lahko malicali. Učenci na matični šoli, ki bodo dlje časa ostali v podaljšanem bivanju, naj bi tudi kosili, drugače pa poskrbimo za to, da pojedo hrano, ki ostane od malice.

POMEN ZDRAVE HRANE

Zdrava prehrana je v obdobju rasti in razvoja otrok in mladostnikov nujno potrebna, saj sta energijska in hranilna vrednost obrokov pomembni za vsakodnevno energijo, rast in razvoj telesa ter psihosocialni razvoj.

**Prehranjevalne navade**

Največkrat s prehranjevalnimi navadami opisujemo izbor in količino živil in hrane, ki jo uživamo, delež posameznih živil v prehrani, način priprave hrane ter pogostost in razporejenost uživanja posameznih obrokov hrane v dnevu. Z vidika učitelja je zelo pomembno, da zdrave prehranjevalne navade pozna, jih učencem predstavi, utemeljuje in je tudi sam zgled učencem. Šola pa naj bi z možnostjo uživanja vseh priporočenih obrokov v času pouka ali varstva omogočala razvoj zdravih prehranjevalnih navad.

Zato naj bi bili učitelji pri svojem vsakodnevnem delu z učenci pozorni tudi na to:

- da bi znali otroci in mladostniki svoje prehransko vedenje uskladiti in prilagoditi svojemu načinu življenja in svojemu urniku,

- da jedo z užitkom, brez občutkov krivde in bojazni, da je to ugodje, ki si ga ne bi smeli privoščiti,

- da so se sposobni pri hranjenju tudi smiselno obvladati, ne da bi se zaradi tega počutili prikrajšane in neizpolnjene,

- da s hrano ne poskušajo nadomeščati stvari, ki jih v svojem življenju pogrešajo ali pa se jim je zanje pretežko potruditi.

UŽIVANJE SADJA IN ZELENJAVE

Uživanje sadja in predvsem zelenjave med otroki ni priljubljeno in ne dosega priporočil. Zato je eden od pomembnih ciljev zdravega prehranjevanja otrok in mladostnikov dodatno povečanje obeh skupin živil, predvsem s povečanjem dostopnosti, še posebej lokalno in trajnostno pridelanih vrst. Izkušnje so pokazale, da samo povečanje dostopnosti do sadja in zelenjave v šoli nima želenega učinka, če se sočasno ne izvajajo tudi spremljevalne izobraževalne aktivnosti ter prehranska vzgoja. Zato se bomo tudi v tem šolskem letu vključili v projekt Šolska shema, v katerem bomo učencem delili sadje, zelenjavo, mleko in mlečne izdelke slovenskega porekla oz. lokalnih pridelovalcev.

POMEN ŠOLSKE PREHRANE IN IZOBRAŽEVANJA

Šolska prehrana postaja vedno bolj pomembna za skladen telesni in duševni razvoj otrok in mladostnikov, za njihovo psihofizično kondicijo pa tudi za prehrambno in zdravstveno vzgojo.

Cilja prehranskega izobraževanja sta zdravje in optimalna prehranjenost, zato moramo pri učencih spodbujati:

- zanimanje za sadje in zelenjavo,

- zavedanje njunega pomena za zdravje,

- povečanje uživanja sadja in zelenjave,

- usvajanje potrebnih praktičnih veščin za zdravo prehranjevanje,

- izražanje odnosa do težav, povezanih z obravnavano prehransko temo,

- opredelitev osebnega cilja vsakega posameznika za spremembo prehranskega vedenja.

Zato bomo tudi v letošnjem šolskem letu pri delu z učenci prvih štirih razredov v okviru pouka in obveznih dejavnosti namenjali poudarek spoznavanju različnih vrst zelenjave in sadja, njihovemu pomenu in pozitivnemu odnosu do njihovega uživanja.

V 5. in 6. razredu bomo omenjene vsebine vključevali v pouk gospodinjstva in naravoslovja ter dneve dejavnosti.

V 7., 8. in 9. razredu bomo tematiko vključili v ure oddelčne skupnosti in dneve dejavnosti.

EVALVACIJA

Vse šolsko leto bomo spremljali zadovoljstvo učencev s šolsko prehrano na urah oddelčnih skupnosti, srečanjih skupnosti učencev šole in z anketo, ki jo bomo izvedli po projektu Shema šolskega sadja. Vse pripombe bomo obravnavali tudi na sestankih sveta staršev.

Skušali bomo vplivati na upoštevanje smernic zdravega prehranjevanja pri načrtovanju in pripravi obrokov.

NAROČILO IN ODJAVA OBROKOV

Šolska prehrana učencev obsega malico za vse učence in kosilo za tiste, ki se nanj naročijo. Na kosilo se lahko naročijo za celo šolsko leto ali pa med glavnim odmorom za naslednji dan, najkasneje pa za tekoči dan pred začetkom pouka. Stroške za malice in kosila je treba poravnati po položnici do 18. za pretekli mesec. Starši ste svoje otroke na šolsko prehrano že prijavili; cena malice bo tudi v tem šolskem letu po sklepu resornega ministra 1,10 evra. Cena kosila je 2 evra za učence prvih treh razredov in 2,50 evra za ostale učence.

V primeru odsotnosti je odjava  šolske prehrane OBVEZNA, tudi če ima otrok obrok subvencioniran. Še posebej to velja za večdnevne odsotnosti. Če otroka ne odjavite, se subvencioniran obrok zaračuna staršem. Odjavi se lahko po telefonu (01 750 3147) ali na e-mail [kuhinja.osljrov@guest.arnes.si](mailto:kuhinja.osljrov@guest.arnes.si).

Organizatorka šolske prehrane je Kaja Erčulj Rogel.

# **DIFERENCIACIJA PRI POUKU**

V 9. razredu bomo izvajali fleksibilno diferenciacijo z delitvijo v skupine pri slovenščini, matematiki in angleščini. Tako diferenciacijo lahko izvajamo v razredu, v katerem je vsaj 17 učencev. To pomeni, da bodo učenci pri teh predmetih razdeljeni v dve manjši heterogeni skupini. Poleg diferenciacije bomo v prihodnjem letu izvajali pouk v manjših skupinah pri urah športa in polovici ur likovne umetnosti, kjer je normativ za oblikovanje skupin 20 učencev.

Učenci 7. in 8. razreda bodo razdeljeni v dva oddelka, zato fleksibilne diferenciacije ne bomo izvajali.

Z učenci 6. razreda bomo izvajali diferenciacijo pri slovenščini, matematiki in angleščini v obsegu največ

ene četrtine ur. V manjših učnih skupinah bomo izvajali pouk tudi pri pouku gospodinjstva, tehnike in tehnologije ter športa.

# **PREDMETNIK**

V šolskem letu 2024/2025 bomo realizirali 188 dni pouka (deveti razred 182 dni). Med dneve pouka štejemo tudi športne, kulturne, tehnične in naravoslovne dneve, šolo v naravi, celodnevne ekskurzije itd.

## OBVEZNI PROGRAM

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Predmeti/št. ur na teden | 1. r | 2. r. | 3. r. | 4. r. | 5. r. | 6. r. | 7. r | 8. r. | 9. r. |
| Slovenščina | 6 | 7 | 7 | 5 | 5 | 5 | 4 | 3,5 | 4,5 |
| Matematika | 4 | 4 | 5 | 5 | 4 | 4 | 4 | 4 | 4 |
| Angleški jezik | 2 | 2 | 2 | 2 | 3 | 4 | 4 | 3 | 3 |
| Likovna umetnost | 2 | 2 | 2 | 2 | 2 | 1 | 1 | 1 | 1 |
| Glasbena umetnost | 2 | 2 | 2 | 1,5 | 1,5 | 1 | 1 | 1 | 1 |
| Družba |  |  |  | 2 | 3 |  |  |  |  |
| Geografija |  |  |  |  |  | 1 | 2 | 1,5 | 2 |
| Zgodovina |  |  |  |  |  | 1 | 2 | 2 | 2 |
| Državljanska vzgoja |  |  |  |  |  |  | 1 | 1 |  |
| Spoznavanje okolja | 3 | 3 | 3 |  |  |  |  |  |  |
| Fizika |  |  |  |  |  |  |  | 2 | 2 |
| Kemija |  |  |  |  |  |  |  | 2 | 2 |
| Biologija |  |  |  |  |  |  |  | 1,5 | 2 |
| Naravoslovje |  |  |  |  |  | 2 | 3 |  |  |
| Naravoslovje in tehnika |  |  |  | 3 | 3 |  |  |  |  |
| Tehnika in tehnologija |  |  |  |  |  | 2 | 1 | 1 |  |
| Gospodinjstvo |  |  |  |  | 1 | 1,5 |  |  |  |
| Šport | 3 | 3 | 3 | 3 | 3 | 3 | 2 | 2 | 2 |
| Izbirni predmeti tedensko | | | | | | | | | |
| Predmeti/št. ur na teden | 1. r | 2. r. | 3. r. | 4. r. | 5. r. | 6. r. | 7. r | 8. r. | 9. r. |
|  | | | | | | | | | |
| Nemški jezik |  |  |  |  | 2 | | 2 | 2 | 2 |
| Ples |  |  |  |  |  |  |  |  | 1 |
| Šport za sprostitev |  |  |  |  |  |  | 1 |  |  |
| Izbrani šport |  |  |  |  |  |  |  | 1 |  |
| Sodobna priprava hrane |  |  |  |  |  |  |  | 1 |  |
| Računalništvo |  |  |  |  | 1 | 1 |  |  |  |
| Obdelava gradiv – les |  |  |  |  |  |  | 1 |  |  |
| Likovno snovanje |  |  |  |  |  |  | 1 | 1 | 1 |
| Število ur pouka tedensko (brez izbirnih) | 20 | 23 | 22 | 23,5 | 25,5 | 25,5 | 25 | 25,5 | 25,5 |
| Število tednov pouka | 35 | 35 | 35 | 35 | 35 | 35 | 35 | 35 | 32 |
| Dnevi dejavnosti (število dni v letu) | | | | | | | | | |
| Kulturni dnevi | 4 | 4 | 4 | 3 | 3 | 3 | 3 | 3 | 3 |
| Naravoslovni dnevi | 3 | 3 | 3 | 3 | 3 | 3 | 3 | 3 | 3 |
| Tehniški dnevi | 3 | 3 | 3 | 4 | 4 | 4 | 4 | 4 | 4 |
| Športni dnevi | 5 | 5 | 5 | 5 | 5 | 5 | 5 | 5 | 5 |
| Število tednov dejavnosti | 3 | 3 | 3 | 3 | 3 | 3 | 3 | 3 | 3 |

## RAZŠIRJENI PROGRAM

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Dejavnost/št. ur na teden | 1. r | 2. r. | 3. r. | 4. r. | 5. r. | 6. r. | 7. r | 8. r. | 9. r. |
| Dodatna pomoč učencem | 0,5 | 0,5 | 0,5 | 0,5 | 0,5 | 0,5 | 0,5 | 0,5 | 0,5 |
| Dopolnilni in dodatni pouk | 1 | 1 | 1 | 1 | 1 | 1 | 1 | 1 | 1 |
| Interesne dejavnosti | 2 | 2 | 2 | 2 | 2 | 2 | 2 | 2 | 2 |

## ŠOLA V NARAVI, TEČAJI IN TABORI

Za učence 4. razreda je v prvem tednu septembra organizirana šola v naravi s plavalnim tečajem v domu Zavoda za letovanje in rekreacijo otrok v Poreču, kjer izvajamo obvezne dneve dejavnosti iz predmetnika.

Od 13. do 17. januarja 2025 za učence 6. razreda načrtujemo petdnevno šolo v naravi s smučarskim tečajem na smučišču Areh na Pohorju. Učenci bodo bivali v Ruški koči blizu smučišča.

Učenci 1. in 2. razreda ter POŠ bodo odšli od med 7. in 9. aprilom 2025 preživljali v šolo v naravi v CŠOD Lipa (Črmošnjice), kjer bodo izvedli nekaj dni dejavnosti iz LDN.

Za učence 3. razreda bomo spomladi v dveh delih (od 5. do 9. maja 2025 in od 19. do 23. maja 2025) organizirali 20-urni plavalni tečaj v bazenu v Zapolju (Logatec). Prvič bomo organizirali tudi privajanje na vodo za učence 1. razreda v obsegu 10 ur od 5. do 9. maja 2025 v času podaljšanega bivanja.

Šola omogoča plačilo za vse naštete dejavnosti v več obrokih, kljub temu pa starše, ki bodo imeli težave s plačilom stroškov šole v naravi, prosimo, da se pravočasno oglasijo v šolski svetovalni službi, da bomo skupaj poiskali možnosti pomoči pri plačilu.

Poleg tega se iz državnega proračuna zagotavljajo sredstva za sofinanciranje šole v naravi eni generaciji učencev in tudi sredstva za subvencioniranje za starše učencev, ki zaradi socialnega položaja ne zmorejo v celoti plačati celotnega prispevka. Sredstva za subvencije se bodo razdelila skladno s podrobnimi merili, ki jih je sprejel svet šole.

Oktobra bomo organizirali naravoslovni tabor za nadarjene in vedoželjne učence z naravoslovno vsebino.

## PROJEKTNO DELO

V tem šolskem letu smo vključeni v projekt Šolska shema, v okviru katerega bomo učencem dvajsetkrat brezplačno razdelili sadje in zelenjavo slovenskih pridelovalcev ter mleko in mlečne izdelke lokalnih pridelovalcev.

15. novembra 2024 bomo izvedli tradicionalni slovenski zajtrk.

Nadaljevali bomo tudi projekte: Teden branja, Rastem s knjigo, Brati gore, Bralna značka (slovenska, angleška in nemška), Medgeneracijsko in medvrstniško branje, Mednarodna izmenjava knjižnih kazalk idr. Učenci bodo aktivno sodelovali v SUŠ, izdali pa bomo tudi šolski časopis.

**ŠOLSKI OKOLIŠ IN ŠOLSKI PROSTOR**

Šolski okoliš, določen z odlokom o ustanovitvi, obsega področji KS Rovte in KS Vrh Svetih Treh Kraljev, sicer pa je prilagodljiv v predelih, ki mejijo na sosednji šolski okoliš. Šolski prostor, v okviru katerega šola prevzema odgovornost za učence, obsega objekt šole, telovadnico v Domu krajanov, vhode v šolo in dohodne poti, parkirišče, dvorišče in igrišče na Kovku z dostopno cesto. V šolski prostor POŠ Vrh Svetih Treh Kraljev sodijo objekt šole, dvorišče in šolsko igrišče. Prevzem odgovornosti velja le za čas pouka in organiziranih dejavnosti.

# **PODRUŽNIČNA ŠOLA VRH SVETIH TREH KRALJEV**

Naša podružnična šola je šola s kombiniranim poukom. To ni le ustanova, v kateri poteka pouk pod specifičnimi pogoji, ampak je v prvi vrsti vzgojno-izobraževalna ustanova. Svoje vzgojne naloge ne izpolnjuje le s posredovanjem znanja, z razvijanjem navad in veščin pod posebnimi pogoji, temveč razvija, kakor vsaka druga šola, učenčeve sposobnosti, oblikuje poteze njegovega značaja, uvaja v njegovo vedenje splošna pravila obnašanja v družbi, prispeva k fizičnemu usposabljanju ter nudi elemente estetske vzgoje. Medtem ko dosega izobraževalne cilje s poukom, dosega vzgojne tako s poukom kakor z življenjem učencev v šolskem kolektivu. Tako pouk kakor tudi šolski kolektiv imata v kombiniranem oddelku svoje posebnosti. Pri pouku izvirajo posebnosti iz istočasnega dela z več razredi, v življenju kolektiva pa izvirajo iz okoliščin, da so v oddelku otroci različne starosti.

Pri tej problematiki je potrebno še posebej pokazati na tiste številne vzgojne možnosti kombiniranega pouka, ki pogosto ostajajo neopažene ali pa so na prvi pogled videti celo kot ovire vzgoje, vendar v rokah dobrega učitelja s pozitivno vrednostjo lahko uravnovesijo težave dela v teh oddelkih (Rosič, 1992).

Podružnični šoli Vrh Svetih Treh Kraljev so pred več kot 70 leti določili pravo lokacijo; sončno in ravno dovolj umaknjeno od ceste. Pred šolo so ji v kasnejših letih postavili igrišče, ki omogoča izvajanje športne vzgoje in učenje na prostem ter najrazličnejše oblike rekreacije (pred poukom in po njem). Šola stoji na višini dobrih 800 m in je najvišje ležeča podružnična šola v naši občini.

Vzgojno-izobraževalno delo poteka v dveh velikih svetlih učilnicah, t. i. rumeni sobi (namenjeni individualnemu delu z otroki), šolski telovadnici in na velikem igrišču pred šolo. Šola ima tudi svojo kuhinjo, v kateri otroci dobijo okusno malico. Pred šolo imamo igrala, ki so otrokom še posebej v veselje.

Pouk poteka v dveh kombiniranih oddelkih 1. in 2. ter 3. in 4. razreda. Za učence v času jutranjega varstva, pouka in podaljšanega bivanja skrbimo razredničarki Ana Kreč in Agnes Pajsar Korenč, učiteljici Neža Jesenko in Mihaela Kavčič. Dodatno strokovno pomoč ter specialno pedagoško diagnostiko v teh oddelkih izvaja specialna pedagoginja Teja Žakelj.

V letošnjem letu je na podružnični šoli zagotovljeno jutranje varstvo od 7.30 do začetka pouka, po pouku pa podaljšano bivanje traja do 16.30. Za pripravo malice in čiste šolske prostore skrbi gospodinja Marta Grof, hišniška opravlja David Možina.

# **HIŠNI RED**

HIŠNI RED OŠ ROVTE, ki ga sprejme OŠ Rovte, temelji na Zakonu o osnovi šoli, ki ga je sprejelo Ministrstvo za vzgojo in izobraževanje.

I. SPLOŠNE DOLOČBE

1. člen

S tem hišnim redom Osnovna šola Rovte, Rovte 90 a, 1373 Rovte, določa: - območje šole in površine, ki sodijo v šolski prostor, - poslovni čas in uradne ure, - uporabo šolskega prostora, - organizacijo nadzora, - ukrepe za zagotavljanje varnosti, - ukrepe za zagotavljanje reda in čistoče, - ostale določbe, ki so pomembne za življenje in delo v šoli.

2. člen

Hišni red velja za: - Osnovno šolo Rovte, Rovte 90 a, 1373 Rovte in - Podružnično šolo Vrh Svetih Treh Kraljev, Vrh Sv. Treh Kraljev 19, 1373 Rovte.

3. člen

Učenci, delavci šole in obiskovalci so dolžni upoštevati določila hišnega reda in določila o dejavnosti vzgoje in izobraževanja. Učenci, delavci šole in obiskovalci so dolžni ravnati tako, da je zagotovljena varnost oseb, stvari in materialnih dobrin v šoli in na zunanjih šolskih površinah in tako, da ne motijo vzgojno-izobraževalnega dela na šoli.

4. člen

Pravice in dolžnosti delavcev šole in učencev so urejene in določene z zakonom, podzakonskimi akti in notranjimi akti šole.

II. OBMOČJE ŠOLE IN POVRŠINE, KI SODIJO V ŠOLSKI PROSTOR

5. člen

Za šolski prostor se štejejo objekt šole in vse površine, ki sodijo v šolski prostor in jih šola uporablja za vzgojno-izobraževalni proces ter jih nadzoruje. V šolski prostor Osnovne šole Rovte, Rovte 90 a, 1373 Rovte, sodijo: - objekt šole in telovadnica v Domu krajanov, - vhodi v šolo in dohodne poti, - parkirišče, - dvorišče, - igrišče na Kovku. V šolski prostor Podružnične šole Vrh Svetih Treh Kraljev, Vrh Sv. Treh Kraljev 19, 1373 Rovte, sodijo: - objekt šole, - dvorišče, - šolsko igrišče.

III. POSLOVNI ČAS IN URADNE URE

6. člen

Poslovni čas Osnovne šole Rovte je v času pouka od ponedeljka do petka od 6.00 do 16.00. Če je v šolskem koledarju določeno, da poteka pouk tudi v soboto, je poslovni čas po prilagojenem urniku. Poslovni čas Podružnične šole Vrh Svetih Treh Kraljev je v času pouka od ponedeljka do petka od 7.30 do 16.30. Če je v šolskem koledarju določeno, da poteka pouk tudi v soboto, je poslovni čas po prilagojenem urniku. Poslovni čas šole se v času pouka prostih dni lahko tudi spremeni, o čemer odloča ravnatelj šole. Obvestilo o spremembi poslovnega časa šole v času pouka prostih dni se objavi na spletni strani šole in na glavnem vhodu v šolo.

7. člen

Uradne ure v Osnovni šoli Rovte so: - za tajništvo in računovodstvo med 7.00 in 12.00, - za knjižnico v času pouka med 7.30 in 13.30, - za šolsko svetovalno službo v času pouka med 8.00 in 13.00. Uradne ure pedagoških delavcev so v času skupnih in individualnih govorilnih ur, roditeljskih sestankov in drugih oblikah dela s starši ter so določene z letnim delovnim načrtom šole in objavljene v vsakoletni publikaciji in na spletni strani šole. Ravnatelj in pomočnik ravnatelja sprejemata stranke v času uradnih ur tajništva in računovodstva šole ali po predhodnem dogovoru. V času pouka prostih dni se uradne ure iz prvega odstavka tega člena lahko spremenijo, o čemer odloča ravnatelj šole. Sprememba uradnih ur se objavi na spletni strani šole in na glavnem vhodu v šolo. Delovni čas se organizira in poteka skladno s šolskim koledarjem in urnikom.

IV. UPORABA ŠOLSKEGA PROSTORA

8. člen

Šolski prostor je prostor, kjer se lahko zadržujejo le zaposleni in tisti učenci, ki so glede na šolski okoliš vpisani v šolo. V šolskem prostoru in na dejavnostih, ki jih organizira šola, je prepovedano: - gibanje nezaposlenih, razen v primerih, ko so dogovorjeni z enim od zaposlenih delavcev šole. Starši prvošolca v šolo pospremijo največ prvih 5 delovnih dni, kasneje pa tudi prvošolci sami vstopajo v šolo in jo sami tudi zapuščajo. Prvošolce vozače spremi v šolo in na avtobus ali kombi dežurni učitelj; - kajenje (cigaret, elektronskih cigaret …), vejpanje, uživanje ostalih tobačnih izdelkov (snus, fuge ali tobaka za oralno uporabo oziroma tobak za žvečenje …), uživanje drog ter drugih psihoaktivnih sredstev; - vnašanje, ponujanje, prodajanje in uživanje alkoholnih pijač ter pijač z oznako 0,0 ‰ alkohola (tudi te pijače lahko vsebujejo alkohol, do 0,5 ‰); - vnašanje in uživanje energijskih pijač ter ostalih izdelkov, ki vsebujejo kofein; - vnašanje orožja (strelivo, noži, ostri predmeti, frače, zračne pištole …); - vnašanje in uporaba pirotehničnih in drugih sredstev; - vnašanje, branje ali gledanje pornografskega materiala; - prodajanje knjig in drugih predmetov učencem šole; - vsako fizično in psihično nasilje nad učenci in delavci šole; - namerno uničevanje šolske lastnine ali lastnine drugih učencev in delavcev šole; - neupravičeno zapuščanje šolskih prostorov v času poteka vzgojno-izobraževalnega procesa; - nagibanje skozi okna; - vstopanje v šolo z rolerji, skiroji; - nedovoljeno fotografiranje in snemanje; - vsa ostala dejanja, ki jih veljavna zakonodaja opredeljuje kot kazniva. Če obstaja sum, da je učenec s seboj prinesel katerokoli izmed prepovedanih snovi, ki so naštete v tem členu, lahko zaposleni na šoli odredi pregled učenčeve garderobne omarice, šolske torbe in/ali drugih osebnih stvari, pri čemer morajo biti pri pregledu prisotni učenec in vsaj dva zaposlena iz šole. Učenec prepovedan predmet ali snov izroči zaposlenemu. Zaposleni izpolni zapisnik o začasnem odvzemu predmeta, ga izroči razredniku, ta pa obvesti starše.

9. člen

Šolski prostor lahko uporabljajo tudi najemniki prostorov pod pogojem, da se za uporabo šolskega prostora dogovorijo z vodstvom šole.

10. člen

Šolski prostor v Osnovni šoli Rovte in Podružnični šoli Vrh Svetih Treh Kraljev se uporablja za izvajanje vzgojno-izobraževalnega procesa v šolski stavbi in na zunanjih površinah, ki sodijo v območje šole.

11. člen

V prostorih šole ni dovoljeno povzročanje hrupa, uporaba prostorov na način, da bi bil moten pouk, in uporaba prostorov na način, da bi se povzročala škoda. Zaradi varnosti lahko ravnatelj šole začasno omeji prosto gibanje na posameznih območjih šolskega prostora.

12. člen

Upravne prostore šole uporablja uprava šole. Tehnično osebje šole uporablja prostore, ki jim jih določi ravnatelj.

13. člen

Prehrana se v šoli pripravlja v šolski kuhinji. Vstop v kuhinjske prostore je dovoljen samo kuhinjskemu osebju in vodji šolske prehrane, ki izjemoma lahko dovoli vstop v kuhinjo tudi ostalim delavcem šole, ki skrbijo za vzdrževanje opreme, in zunanjim obiskovalcem, ki so pomembni za dosledno izvajanje in kontrolo HACCP programa. Jedilnico uporabljajo učenci in delavci šole v času malice in kosila, po potrebi tudi za izvajanje pouka.

14. člen

Garderobe se uporabljajo za odlaganje obleke, obutve, dežnikov, šolskih potrebščin in drugih predmetov v dogovoru z učitelji. V garderobe učenci ne smejo odlagati: - hrane in pijače, - živali, - alkoholnih pijač, cigaret, vejpov, elektronskih cigaret in drugih tobačnih izdelkov, drog ter drugih psihoaktivnih sredstev, orožja (noži, frače, ostri predmeti, zračne pištole …), pirotehničnih sredstev, - pornografskega materiala. Šola ne odgovarja za vredne predmete, mobilne telefone in druge elektronske naprave ter denar v garderobah.

15. člen

Vsi delavci šole, učenci in drugi izvajalci programov odgovarjajo za inventar, učila in vso ostalo opremo v šoli in so moralno in materialno odgovorni za skrbno uporabo opreme in prostorov šole.

16. člen

Dejavnosti, ki ne sodijo v šolski program, se izvajajo v popoldanskem času. Za vse uporabnike šolskih prostorov v popoldanskem času velja ta hišni red. Uporabnik v celoti odgovarja tudi za škodo, nastalo v času uporabe šolskega prostora. O uporabi prostorov šole v popoldanskem času se vodi evidenca v tajništvu. Zunanji uporabniki lahko šolske prostore uporabljajo le po vnaprej dogovorjenem, javno objavljenem urniku. Če uporabnik želi uporabljati prostore izven zanj določenega časa, se mora o tem predhodno dogovoriti z vodstvom šole. Najemniki šolskih prostorov so odgovorni za opremo, šolski inventar in prostor v skladu z najemno pogodbo. Vsako kršenje pravil pomeni odvzem pravice do uporabe prostorov.

17. člen

V primeru, da na zunanjih šolskih površinah potekajo vzgojno-izobraževalne dejavnosti, uporaba zunanjih šolskih površin zunanjim obiskovalcem ni dovoljena.

V. ORGANIZACIJA NADZORA

18. člen

Nadzor šolskega prostora v času pouka in drugih dejavnostih, ki jih organizira šola, izvajajo vsi delavci šole in drugi izvajalci dejavnosti. Učenci pri tem le sodelujejo. Vsi delavci šole morajo biti pozorni na gibanje neznanih zunanjih obiskovalcev, posebno še v primeru, ko le-ti navezujejo stike z učenci.

19. člen

Dežurstvo na šoli izvajajo zaposleni in dežurni učenec. Dežurstvo učencev je organizirano v Osnovni šoli Rovte, medtem ko dežurstva na Podružnični šoli Vrh Svetih Treh Kraljev ni. Učenci z odločbami ne dežurajo. Zadrževanje ostalih učencev na dežurnem mestu ni dovoljeno. Za določanje dežurnega učenca je zadolžen razrednik. Morebitno menjavo dežurnega učenca mora odobriti učitelj oz. razrednik.

20. člen

V popoldanskem času, po končanih dejavnostih v šoli, ponoči, ob koncu tedna, ob praznikih, med šolskimi počitnicami in pouka prostih dneh je objekt šole zaklenjen.

21. člen

V času pouka je možen vstop v zgradbo le skozi glavni vhod; trije zasilni izhodi so zaprti, vendar nezaklenjeni. Zadrževanje na zunanji strani zasilnih izhodov ni dovoljeno (balkon pri telovadnici v 1. nadstropju in oba zasilna izhoda v pritličju). Ključ za glavni vhod v šolo imajo nekateri zaposleni na šoli. Vsi zunanji uporabniki prostorov, ki so vodje dejavnosti, se za odpiranje in zapiranje šolskih prostorov predhodno dogovorijo z vodstvom šole. Ključe dobijo zaposleni in zunanji uporabniki. Zanje so odgovorni, zato se morajo tudi podpisati. Seznam ključev in oseb, katerim so bili ključi dani, hrani tajnica. O vsaki izgubi ali kraji ključa je dolžan imetnik ključa takoj obvestiti vodstvo šole in tajništvo.

22. člen

Zadrževanje učencev v garderobah ni dovoljeno.

23. člen

Vse učilnice, razen učilnic razredne stopnje, odklepajo učitelji pred začetkom ure vzgojno-izobraževanega dela. Učitelj mora zagotoviti, da se ob zvočnem signalu oziroma začetku ure začne vzgojno-izobraževalno delo, in poskrbeti, da so učilnice predmetne stopnje pravočasno odklenjene. Kabinete in specialne učilnice mora po čiščenju zaklepati čistilka. Po končanih šolskih obveznostih učenci odidejo domov in se ne zadržujejo v prostorih šole ali izven nje. Zadrževanje v šolskih prostorih po končanem pouku je dovoljeno samo v primeru organiziranega varstva ali na podlagi dovoljenja razrednika, dežurnega učitelja oziroma ravnatelja šole. V času pouka je možen vstop v zgradbo le skozi glavni vhod.

VI. UKREPI ZA ZAGOTAVLJANJE VARNOSTI

24. člen

Šola odgovarja za varnost učencev v času pouka in dejavnosti, ki jih organizira po letnem delovnem načrtu na celotnem območju šolskega prostora, ki je opredeljen v 5. členu tega hišnega rada. Zaposleni delavci šole so dolžni poskrbeti za varnost vseh učencev in opozoriti vodstvo šole na vse situacije in dogodke, ki bi lahko ogrozili varnost učencev. Varovanje učencev je ena izmed temeljnih nalog pedagoškega dela in je za določenega izvajalca obvezna.

25. člen

Za zagotavljanje varnosti šola izvaja naslednje ukrepe: - določa pravila obnašanja v šolskem prostoru, - določa uporabo zaščitnih in varnostnih pripomočkov v skladu z Izjavo o varnosti in zdravju pri delu z oceno tveganja, - upošteva navodila Požarnega reda, - zagotavlja preventivne zdravstvene ukrepe (omarica za prvo pomoč, usposobljenost delavcev za nudenje prve pomoči, drugi ukrepi), - sprejema prepoved uporabe nedovoljenih naprav, pripomočkov in snovi, - določa druge ukrepe, s katerimi se zagotavlja varnost v šoli.

26. člen

Na poti v šolo in iz šole morajo učenci upoštevati pravila prometne varnosti. Razredniki seznanijo učence z varnimi potmi v šolo prvi dan pouka, njihove starše pa na prvem roditeljskem sestanku. Posebno pozornost je treba posvetiti učencem 1. razreda (rumene rute, kresničke). Prvošolce vozače spremi v šolo in na avtobus ali kombi dežurni učitelj. Učence 1. razreda do vhoda v šolo in izpred šole ali na avtobus ter kombi obvezno spremljajo starši ali druga oseba, ki so jo starši za to pooblastili in o tem pisno obvestili vodstvo šole ali razrednika.

27. člen

Za organizacijo nadzora in zagotavljanje varnosti so določeni dežurni učitelji. Naloge dežurnih učiteljev so: - dežurstvo v jedilnici, garderobah, v učilnicah in na hodnikih v času malice, - dežurstvo v šolskih prostorih in na dvorišču ter v bližnji okolici šole (vhodi, poti okoli zgradbe) v času odmorov, - spremljanje, posredovanje in sporočanje o pedagoških in drugih posebnostih v času odmora ravnatelju. Razpored dežurstev učiteljev je objavljen na oglasni deski v zbornici in v spletni zbornici.

28. člen

Dežurstvo učencev je organizirano samo na Osnovni šoli Rovte. Dežurstvo učencev je določeno in urejeno s Pravili šolskega reda. Dežurstvo učencev poteka v času pouka prvi dve šolski uri in med malico (8.20– 10.15). Dežurno mesto je v pritličju v šolski avli. Dežurni učenci in vsi drugi učenci so dolžni opozoriti dežurne učitelje in ravnatelja na dogajanje, ki ni v skladu s Pravili šolskega reda in v drugih primerih, ki pomenijo neobičajno dogajanje v šoli. Dežurni učenci so dolžni v primeru konfliktnih situacij, nastalih zaradi vsiljivih odraslih oseb ali starejših mladoletnih oseb, obvestiti dežurne učitelje ali ravnatelja. V navedenih primerih in če je potrebno, dežurni učitelj ali ravnatelj o dogajanju na šoli obvesti policijo.

29. člen

V času vzgojno-izobraževalnega procesa učenci brez vednosti in dovoljenja razrednika oz. nadomestnega razrednika ne smejo zapuščati šolskega prostora.

30. člen

Za druge oblike vzgojno-izobraževalnega dela, kot so ekskurzije, šola v naravi, tabori, dnevi dejavnosti, ogledi prireditev, tekmovanja ipd., veljajo glede varnosti in reda dogovori med učenci in odgovornim učiteljem, spremljevalci oziroma razrednikom in starši, skladno z akcijskim načrtom, ki ga pripravi strokovni vodja druge oblike vzgojno-izobraževalnega dela.

31. člen

V primeru poškodbe ali slabega počutja učenca učenec sam, ostali učenci ali dežurni učitelj takoj obvesti razrednika oziroma nadomestnega razrednika. Razrednik ali nadomestni razrednik je dolžan o poškodbi ali slabem počutju učenca takoj obvestiti njegove starše. V primeru težjih poškodb ali v primeru zelo slabega počutja učenca mora šola takoj obvestiti zdravstveno službo. V takih primerih se izpolni tudi zapisnik o poškodbah učenca, ki je priloga hišnega reda. Če pride do poškodbe zaradi nasilnega dejanja ali nesreče, je šola o tem dolžna obvestiti tudi policijo. V takih primerih se izpolni tudi zapisnik o poškodbah učenca in/ali zapisnik o izrednem dogodku, ki sta prilogi hišnega reda.

32. člen

V primeru naravnih nesreč je potrebno ravnati v skladu z Varnostnim načrtom šole.

VII. UKREPI ZA ZAGOTAVLJANJE REDA IN ČISTOČE

33. člen

Učenci morajo prihajati v šolo pravočasno, to je 10 minut pred začetkom pouka. Po prihodu v šolsko stavbo se v garderobi preobujejo v šolske copate. Za ure športa v telovadnici je obvezna uporaba čistih športnih copat. Po končanih šolskih obveznostih učenci odidejo domov in se ne zadržujejo v prostorih šole ali izven nje. Zadrževanje v šolskih prostorih po končanem pouku je dovoljeno samo v primeru organiziranega varstva ali na podlagi dovoljenja razrednika oziroma nadomestnega razrednika. Zadrževanje v šoli ali v prostorih okoli šole v popoldanskem času je dovoljeno le za učence, ki imajo v tem času interesne ali druge šolske dejavnosti.

34. člen

Učenci hranijo svojo obleko in obutev v garderobi ter so dolžni skrbeti za red v njej. Nadzor nad garderobo in omaricami imajo razredniki, dežurni učenci in dežurni učitelji in tudi vsi drugi zaposleni.

35. člen

Po šoli se morajo učenci in delavci šole gibati umirjeno po desni strani hodnikov in stopnic. Po notranjih prostorih šole ni dovoljeno tekanje, kričanje in divjanje ter povzročanje nepotrebnega hrupa, igranje z žogo in drugimi rekviziti.

36. člen

Oblike vzgojno-izobraževalnega dela: pouk, dopolnilni pouk in interesne dejavnosti potekajo v prostorih šole po razporedu, kot ga določa urnik. Med poukom morajo učenci upoštevati naslednja navodila: - po zvonjenju morajo biti na svojem mestu, - pripraviti morajo vse učne pripomočke za pouk, - poslušati morajo razlago in upoštevati navodila učiteljev, - po končanem delu morajo pospraviti za seboj. Učenci morajo prihajati k uram točno. Po zvonjenju se ne smejo zadrževati na hodnikih in v drugih delih šolske zgradbe. Med šolskimi učnimi urami učenci ne smejo zapustiti učilnice brez dovoljena učitelja. V primeru proste ure učenci čakajo na nadaljevanje pouka v šolski avli, v knjižnici ali prosti učilnici. V času pouka (med prostimi urami) ne smejo odhajati na igrišče na Kovku.

37. člen

V času malice in kosil nošenje šolskih torb v jedilnico ni dovoljeno. Učenci predmetne stopnje šolske torbe v času malice, kosil in med urami športa pustijo v garderobnih omaricah. V učilnico 8 učenci prinesejo s seboj le šolske potrebščine, ki jih potrebujejo za dotični predmet.

38. člen

Zadrževanje staršev in drugih obiskovalcev šole v šolskih prostorih (tudi v garderobah in hodnikih pred razredi) ni dovoljeno. Starši učence oddajo in počakajo pri glavnem vhodu v šolo, le prvošolčke lahko prvih pet delovnih dni spremijo v šolo. Izjema so spremstva prvošolcev v oddelek jutranjega varstva do 7.30.

39. člen

Učenci, delavci šole, zunanji izvajalci vzgojno-izobraževalnih programov in drugi uporabniki so dolžni vzdrževati urejenost šolskih prostorov, ki jih uporabljajo. Ob koncu učne ure morajo pospraviti vse uporabljene učne pripomočke v omare ali na za to določen prostor. Učenci pospravijo svojo opremo v torbe ali na za to določen prostor.

40. člen

Vse poškodbe, ki nastanejo na opremi, šolskem inventarju ali v zgradbi, učenci in zaposleni takoj javijo v tajništvo šole, ravnatelju ali hišniku. Če je mogoče, se poškodbe in okvare sanirajo takoj, v nasprotnem primeru pa v najkrajšem možnem času. Za popravila skrbi hišnik.

41. člen

Vsaka oddelčna skupnost ali razrednik določi na razrednih urah po dva ali več rediteljev, ki opravljata/jo svoje delo en teden oziroma po dogovoru in imata/jo naslednje naloge: - da se učenci pravočasno pripravijo na začetek vzgojno-izobraževalnega dela, - ob začetku učne ure seznanita/jo izvajalca vzgojno-izobraževalnega programa z odsotnostjo učencev, - po končani uri počistita/jo tablo, uredita/jo učilnico ter pospravita/jo morebitne odpadke, - pred malico in po končanem pouku pokrijeta/jo e-tablo z leseno zaščito, - po malici pomagata/jo poskrbeti za čistočo in urejenost učilnice, - sporočita/jo razredniku ali izvajalcu učne ure nepravilnosti in poškodbe šolske lastnine, - javljata/jo odsotnost učitelja pet minut po začetku pouka vodstvu šole ali v tajništvo oziroma vodji podružnične šole, - opravljata/jo druge naloge, za katere ju/jih pooblasti oddelčna skupnost ali razrednik.

42. člen

Učenci pod vodstvom razrednikov skrbijo tudi za urejenost in čistočo šolskega prostora. Za red in čistočo v razredu je odgovoren vsak učenec.

43. člen

Vsi odpadki, ki nastanejo pri delu, se sproti odlagajo v koše za smeti. Odpadni papir, plastika – embalaža, kartuše in baterijski vložki se zbirajo v posebnih zbiralnikih. Odpadkov ni dovoljeno puščati po klopeh in pod klopmi ali odvreči na tla.

44. člen

Šolske prostore in površine po opravljenem vzgojno-izobraževalnem delu čistijo čistilke. Razpored čiščenja in čas čiščenja določi ravnatelj. Dela in naloge čistilk se določijo na osnovi sistemizacije delovnih mest. Nadzor nad čistočo in urejenostjo okolja izvaja hišnik.

VIII. OSTALE DOLOČBE, KI SO POMEMBNE ZA ŽIVLJENJE IN DELO V ŠOLI

45. člen

Priporočljivo je, da učenci denarja in drugih vrednih predmetov ne prinašajo v šolo, saj šola za kraje ne odgovarja. O vsaki nastali škodi ali kraji so učenci dolžni obvestiti dežurnega učitelja ali razrednika oziroma ravnatelja. Zapiše se tudi zapisnik o izrednem dogodku. V primeru, da učenec namerno povzroči škodo, je le-to dolžan šoli povrniti. Višino škode oziroma zneska, ki ga je učenec dolžan povrniti, določi ravnatelj. Zapiše se tudi zapisnik o izrednem dogodku.

46. člen

Šola obvešča starše in učence z obvestili: - na oglasnih deskah, - na spletni strani šole, - po elektronski pošti, - po telefonu v določenih primerih, - po šolskem radiu in - v šolski publikaciji. Elektronsko pošto uporabljamo za obvestila, vabila in kratka sporočila med šolo in starši učencev. Reševanje učne in vzgojne problematike je potrebno urediti osebno na sestanku v šoli (govorilne ure, roditeljski sestanki, svetovalna služba, osebni pogovor), kjer se upošteva načelo postopnosti. Starši se najprej obrnejo na dotičnega strokovnega delavca, nato na razrednika, potem na svetovalno službo in na koncu na ravnatelja, če problema niso mogli rešiti. V primeru, da starši pošljejo elektronsko pošto z opisom učne ali vzgojne problematike, bodo s strani šole prejeli le povabilo na sestanek in pogovor v prostore šole.

47. člen

V šolskih prostorih se ne sme prodajati knjig in drugih predmetov, prav tako se brez dovoljenja vodstva šole ne sme deliti propagandnega gradiva.

48. člen

V prostorih šole in na dejavnostih v okviru vzgojno-izobraževalnih vsebin v skladu z veljavnimi predpisi ni dovoljeno kajenje, (cigareti, elektronske cigarete …), vejpanje, uporaba drugih tobačnih izdelkov (snus, fuge ali tobak za oralno uporabo oziroma tobak za žvečenje …), uživanje drog ter drugih psihoaktivnih sredstev, uživanje alkoholnih in energijskih pijač ter ostalih izdelkov, ki vsebujejo kofein, vnašanje orožja in pirotehničnih sredstev ter gledanje pornografskega materiala. Če obstaja sum, da je učenec s seboj prinesel katerokoli izmed prepovedanih stvari, naštetih v tem členu, zaposleni na šoli odredi pregled učenčeve garderobne omarice, šolske torbe in/ali drugih osebnih stvari, pri čemer morajo biti pri pregledu prisotni učenec in vsaj dva zaposlena šole. V času trajanja vzgojno-izobraževalnega procesa in obšolskih dejavnosti, med odmori in v času čakanja na avtobusni odvoz je uporaba mobilnih telefonov in drugih elektronskih naprav prepovedana. Elektronske naprave, ki jih učenci prinašajo v šolo, morajo biti izklopljene. Učenci jih na lastno odgovornost shranijo v garderobnih omaricah. Za izgubljene ali drugače odtujene mobilne telefone in ostale elektronske naprave šola ne odgovarja. Uporaba mobilnih telefonov in elektronskih naprav je izjemoma dovoljena na podlagi izrecnega dovoljenja učitelja za namene in potrebe učnega procesa in v primeru zagotavljanja varnosti ali zdravja učenca (sladkorni bolniki …). V nujnih primerih lahko učenci uporabijo telefon v zbornici ali tajništvu šole. Zvočno, slikovno snemanje ter fotografiranje in objava učencev in delavcev šole brez njihovega soglasja niso dovoljeni. Če obstaja sum, da učenec uporablja telefon, snema ali fotografira, zaposleni na šoli odredi pregled učenčeve garderobne omarice, šolske torbe in/ali drugih osebnih stvari, pri čemer morajo biti pri pregledu prisotni učenec in vsaj dva zaposlena v šoli. Učenec telefon izklopi in ga izroči zaposlenemu. Zaposleni izpolni zapisnik o začasnem odvzemu predmeta, ga izroči razredniku, ta pa obvesti starše.

49. člen

Razredniki so dolžni hišni red predstaviti učencem na začetku šolskega leta in po potrebi večkrat tudi med šolskim letom. Predstavijo ga tudi staršem na 1. roditeljskem sestanku, objavljen pa je tudi na spletni strani šole. Učitelji so se dolžni z učenci pogovarjati o bontonu. Učitelji morajo biti dosledni pri spoštovanju in izvrševanju dogovorjenih pravil.

50. člen

Hišni red začne veljati 27. septembra 2023.

# **VZGOJNI NAČRT**

Vzgojni načrt je dokument, ki opredeljuje temeljne vrednote in vzgojna načela, za katera se zavzema naša šola, načine vzgojnega delovanja in ukrepanja na šoli in načine sodelovanja s starši. Temelji na doseganju in uresničevanju ciljev in vrednot iz 2. člena Zakona o osnovni šoli, ob upoštevanju vizije naše šole ter upoštevanju sprejetih vrednot, interesov in potreb učencev, staršev in delavcev šole.

VIZIJA, TEMELJNE VREDNOTE IN VZGOJNA NAČELA

VIZIJA

Učenci naj bodo to, kar so. Učitelji pa jih vzpodbujamo in usmerjamo, da bodo postali to, kar zmorejo postati.

TEMELJNE VREDNOTE

Glede na analizo stanja na vzgojnem področju smo strokovni delavci, učenci in njihovi starši opredelili skupne vrednote, ki jim bomo posvetili posebno pozornost: znanje, medsebojno spoštovanje, strpnost, poštenost in odgovornost.

ZNANJE

Delavci šole bomo zagotovili ustrezne pogoje za šolsko delo, usmerjali sebe in učence k iskanju informacij, novih znanj in veščin ter se strokovno izpopolnjevali.

Učenci naj redno in sproti opravljajo svoje dolžnosti in se držijo dogovorov z učitelji in starši.

Starši naj spodbujajo svoje otroke k učenju, samostojnosti in ustvarjalnosti, redno spremljajo izpolnjevanje obveznosti in otrokov napredek.

Tako bomo dosegli uporabno znanje, ki odpira pot od enega do drugega, kar nam omogoča skupno razvijanje ustvarjalnosti, vedoželjnosti, uspešnosti in aktivnosti.

SAMOSPOŠTOVANJE IN MEDSEBOJNO SPOŠTOVANJE, STRPNOST IN SODELOVANJE

POŠTENOST

Samospoštovanje, medsebojno spoštovanje, strpnost in poštenost so temelji dobrih medosebnih odnosov med vsemi udeleženci pedagoškega procesa. S poudarjanjem teh vrednot želimo razvijati veščine kulturnega obnašanja, uspešnih načinov komunikacije in učenja sobivanja z drugimi in drugačnimi.

INDIVIDUALIZACIJA IN DIFERENCIACIJA

ODGOVORNOST

Z razvijanjem sprejemanja odgovornosti za lastna dejanja se učimo dejavnega življenja v družbi, saj razumemo posledice dejanj in njihov vpliv na svoje življenje in življenje drugih.

Strokovni delavci, učenci in starši bomo to vrednoto uresničevali skozi šolski vsakdan z upoštevanjem skupno zastavljenih in sprejetih šolskih pravil in dogovorov.

Šola prevzema odgovornost za varnost in zdravje učencev v času pouka in opravljanja drugih šolskih in organiziranih obšolskih dejavnosti.

Strokovni delavci so odgovorni za svoje strokovno delo in ustrezen profesionalni odnos do učencev in staršev.

Starši so odgovorni za ustrezen psihosocialni razvoj otroka, za spremljanje otrokovega šolskega in domačega dela ter za sodelovanje s šolo.

VZGOJNA NAČELA

Vzgoja na naši šoli temelji na naslednjih načelih:

* vzgajanje na pozitivnih pričakovanjih
* oblikovanje optimalnega življenjskega, učnega in vzgojnega okolja v fizičnem, psihološkem, socialnem in duhovnem smislu
* vključevanje in strpnost
* sodelovanje, dogovarjanje in skupno reševanje težav
* zavzetost za vsakega posameznika, iskanje in spodbujanje odličnosti posameznikov in odnosov
* zaupanje in zagotavljanje varnosti
* domovinska vzgoja z razvijanjem zavesti o državni in narodni pripadnosti

SODELOVANJE S STARŠI

Delavci šole, učenci in starši vzajemno sodelujemo pri oblikovanju življenja in dela šole.

Starši imajo pravico in dolžnost biti vključeni v proces reševanja vzgojnih težav svojih otrok in pravico do popolnega dostopa do vseh informacij v šoli, ki zadevajo njihovega otroka. Njihova dolžnost pa je dajati šolskim strokovnim delavcem informacije o svojem otroku, ki so pomembne za doseganje izobraževalnih in vzgojnih ciljev.

S starši šola sodeluje na naslednje načine:

* roditeljski sestanki,
* govorilne ure,
* predavanja, delavnice in šola za starše,
* pisna in ustna obvestila,
* sodelovanje na prireditvah, zbiralnih in humanitarnih akcijah,
* individualni pogovori ter pogovori s starši in učencem,
* sodelovanje pri pripravi, izvajanju in evalvaciji individualiziranih vzgojnih načrtov in učnih programov za učence,
* sodelovanje v Svetu staršev in Svetu šole,
* skupne ekskurzije, tabori in izleti.

Vodenje interesnih dejavnosti

Sodelovanje na dnevih dejavnosti

VZGOJNE DEJAVNOSTI ŠOLE

PROAKTIVNE, PREVENTIVNE DEJAVNOSTI

Preventivne dejavnosti na ravni posameznika:

* organizacija pomoči učencem z učnimi težavami,
* vključevanje v določene dejavnosti, upoštevajoč učenčeva močna področja,
* osebni svetovalni pogovor,
* nudenje informacij glede pomoči zunanjih inštitucij,
* mediacija,
* prepoznava in dosledna obravnava rizičnih skupin učencev in oblik vedenja pri posameznih učencih.

Preventivne dejavnosti na ravni oddelkov oziroma razredov:

* sistematično načrtovanje in izvajanje ur oddelčne skupnosti, na katerih naj se oblikuje dogovore o temeljnih vrednotah in pravilih skupnega življenja, obravnava različne življenjske probleme vrstnikov, usposablja za uspešno reševanje in preprečevanje problemov, navaja na procese samovrednotenja, samokontrole, zavedanja svobode in odgovornosti za posledice lastnega vedenja,
* razvijanje socialnih veščin – skrb za ustrezno komuniciranje, sodelovalno učenje in medvrstniška pomoč,
* načrtno in sistematično izvajanje preventivnih dejavnosti za preprečevanje različnih zasvojenosti,
* načrtno izvajanje aktivnosti za varno udejstvovanje v prometu,
* sistematično izvajanje preventivnih dejavnosti za varno udejstvovanje pri športnih aktivnostih in ostalih organiziranih šolskih in obšolskih dejavnostih.

Preventivne dejavnosti na ravni šole:

* povečanje nadzora v okviru dežurstev strokovnih delavcev in učencev med odmori in prostimi urami,
* aktivno preživljanje prostega časa,
* izvajanje projektov šole, kar je priložnost za poglobljeno vzgojno delo in vključevanje v širše okolje,
* šole v naravi in dnevi dejavnost, ki so priložnost za navajanje na timsko delo in učenje socialnih veščin,
* sestanki šolske skupnosti učencev, ki lahko pripomorejo k spodbujanju pozitivne klime na šoli in so priložnost za aktivno vključevanje učencev v načrtovanje, izvajanje in vrednotenje dela,
* delo z otroki s posebnimi potrebami,
* delo z nadarjenimi učenci,
* redno vključevanje staršev v življenje in delo šole,
* razvijanje pozitivnega odnosa do kulture in aktivno udejstvovanje na kulturnih prireditvah,
* spodbujanje medgeneracijskega sodelovanja,
* vzpodbujanje k uživanju sadja in zelenjave in krepitev pozitivnega odnosa do zdravega prehranjevanja in načina življenja,
* ozaveščanje o pomembnosti ohranjanja in varovanja okolja,
* ozaveščanje o varni uporabi svetovnega spleta in sodobnih elektronskih naprav.

V okviru teh dejavnosti bomo namenili največ pozornosti naslednjim problemom, ki so bili ugotovljeni z anketiranjem učencev, staršev in strokovnih delavcev:

* medvrstniško nasilje vseh oblik,
* negativen odnos do šole in šolskih obveznosti,
* odnos do skupne lastnine,
* medsebojno spoštovanje,
* neprimeren odnos do strokovnih delavcev,
* jasno postavljanje meja in pravil, ki bodo učencem razumljiva,
* razvijanje dobre in učinkovite komunikacije,
* pravičen in enakovreden odnos do vseh učencev,
* enotnost in doslednost pri izrekanju vzgojnih ukrepov.

Zelo pomembno pa je za učence tudi spoznavanje in upoštevanje bontona, moralnih vrednot, sprejemanje odgovornosti za svoje vedenje in kritično vrednotenje lastnega vedenja in vedenja sovrstnikov.

Zavedati se moramo, da so pri vzgoji najpomembnejši zgledi, ki jih dajejo učencem vsi delavci šole in starši. Tu ne gre le za besede, prepričevanje in izražanje različnih vrednot, ampak za ravnanje in dejanje.

SVETOVANJE, USMERJANJE IN SPORAZUMNO REŠEVANJE MEDSEBOJNIH PROBLEMOV IN SPOROV

Svetovanje in usmerjanje pri učencih spodbujata razvijanje samokontrole in odgovornosti za svoja dejanja. Tako učencem pri reševanju problemov v zvezi z njihovim razvojem, delom in odnosom z drugimi pomagajo strokovni delavci šole. Naloga svetovanja in usmerjanja je, da se učenci naučijo postaviti lastne cilje, organizirati sebe in svoje delo, ustrezno ravnati v stresnih in konfliktnih situacijah, razumeti vzroke za neustrezna vedenja pri sebi in drugih, reagirati v konfliktnih situacijah in razviti pozitivno samopodobo.

Za tiste učence, ki imajo pogoste težave pri upoštevanju pravil, bo šola pripravila individualiziran vzgojni načrt.

Mediacija je postopek, v katerem se osebe, ki imajo problem ali konflikt, ob pomoči tretje osebe pogovorijo in ugotovijo, kje so točke njihovega spora in nato skozi izražanje mnenj, idej, težav in čustev ter skozi izmenjavo stališč poskušajo najti za vse zadovoljivo rešitev.

Sprti strani prevzameta odgovornost za razrešitev nastalega konflikta, mediator proces oziroma postopek le nevtralno vodi in usmerja.

Restitucija je oblika vzgojnega postopka, ki omogoča posamezniku, ki je s svojim ravnanjem povzročil materialno ali moralno škodo drugemu posamezniku, skupini ali šoli, da to popravi. Povzročitelj škode se v postopku restitucije sooči s posledicami svojega ravnanja, sprejme odgovornost za tako ravnanje in poišče ter predlaga načine, s katerimi bo svojo napako popravil ali pa se bo z oškodovancem dogovoril o načinih poprave.

Poravnava zahteva odločitev in napor tistega, ki je škodo povzročil, za ustvarjalno rešitev problema.

Restitucija se bo največkrat uporabila v primeru poškodovanja šolske imovine in na področju medvrstniških odnosov. V prvem primeru je smiselno, da povzročitelj sam predlaga, kaj je pripravljen storiti za boljšo materialno urejenost šole, v drugem pa, kako bi lahko prispeval k boljšim medsebojnim odnosom v skupini.

Mediacija in restitucija sta za učenca, ki je kršil dogovorjena pravila, prostovoljni in ponujeni možnosti. Če ne želi ali ne more rešiti spora ali odpraviti posledic svojih neustreznih dejanj na ta način, se mu lahko izreče tudi formalni vzgojni opomin v skladu z vzgojnim delovanjem šole, kot ga predvideva. Zakon o osnovni šoli (členi 60. h do 60. č) in Pravila šolskega reda.

# **PRAVILA ŠOLSKEGA REDA OŠ ROVTE**

Na podlagi 60.e člena Zakona o osnovni šoli (Uradni list RS, št. [81/06](http://www.uradni-list.si/1/objava.jsp?sop=2006-01-3535)) je Svet šole OŠ Rovte dne 27. 9. 2023 sprejel

PRAVILA ŠOLSKEGA REDA

v Osnovni šoli Rovte

1. člen

(namen pravil)

Ta pravila natančneje opredeljujejo dolžnosti in odgovornosti učencev, načine zagotavljanja varnosti, pravila obnašanja in ravnanja, kršitve, postopke in ukrepe v primeru kršitev pravil, tričlansko komisijo, organiziranost učencev, opravičevanje odsotnosti, sodelovanje pri zagotavljanju zdravstvenega varstva učencev ter veljavnost pravil in izjavo o seznanitvi.

2. člen

(opredelitev pojmov)

1. Učenec je spolno nevtralen izraz za udeleženca ali udeleženko v učnem procesu, ki obiskuje pouk v Osnovni šoli Rovte in ni delavec šole.
2. Mlajši učenec je učenec, ki še ni dopolnil 14 let.
3. Starejši učenec je učenec, ki je že dopolnil 14 let.
4. Učenec s posebnimi potrebami je učenec z odločbo pristojne institucije, s katero so ugotovljene in opredeljene posebne potrebe tega učenca.
5. Kršitev je vsako ravnanje ali dejanje učenca, ki je v nasprotju z veljavno zakonodajo, s temi pravili ali z ostalimi akti šole. Kršitve razčlenjujemo s temi pravili na lažje, težje in najtežje.
6. Postopek je proces, ki se začne z opredelitvijo kršitve in konča z vzgojnim ukrepom, ki je v skladu s temi pravili.
7. Vzgojni ukrep je končni rezultat postopka, ki na zakonit in predvidljiv način določa odziv šole na ugotovljeno kršitev.

3. člen

(dolžnosti in odgovornosti učenca)

Dolžnosti učenca so, da:

1. redno obiskuje pouk in izbirne predmete ter ostale načrtovane aktivnosti,
2. ravna v skladu s pravili šolskega in hišnega reda,
3. spoštuje pravice drugih učencev in delavcev šole z upoštevanjem drugačnosti,
4. v šoli in izven nje skrbi za lastno zdravje in varnost,
5. spoštljivo ravna s šolsko lastnino,
6. skrbno prinaša šolske potrebščine,
7. sodeluje v šolskih aktivnostih,
8. izpolnjuje svoje učne in druge obveznosti,
9. sodeluje pri urejanju šolske okolice in prepoznavnosti šole.

Učenec je odgovoren za dosledno izpolnjevanje svojih dolžnosti. Mlajši učenec ni kazensko odgovoren za najtežje kršitve. Starejši učenec je kazensko odgovoren za najtežje kršitve. Učenec je odškodninsko odgovoren po splošnih pravilih civilnega prava (obligacijskega zakonika).

4. člen

(načini zagotavljanja varnosti)

Nadzor na šolskem območju je organiziran z dežurstvom učiteljev in učencev. Učenci so dolžni upoštevati navodila nadzornih oseb.

Učencem zagotavljamo varnost:

1. z doslednim izvajanjem predpisov s področja varnosti in zdravja pri delu,
2. z izvajanjem osnovnega preventivnega zdravstvenega programa,
3. z izvajanjem prometno varnostnega programa, ki obsega:

* izvajanje učnega programa prometne vzgoje pri rednem pouku,
* vsakodnevno osveščanje učencev o doslednem upoštevanju prometnih predpisov pri vključevanju v promet kot pešci, kolesarji ali kot vozači, s poudarkom na odgovornem vedenju,
* prikaz varnih poti do šole s prometno varnostnim načrtom, ki je objavljen na spletni stani šole,
* obveščanje staršev o njihovi vlogi in odgovornosti pri vzgoji otrok za varno vključevanje v promet,
* redno kontrolo šolskih prevozov s strani dežurnega učitelja,

1. z varovanjem in nadzorom vhodov v šolo in garderob učencev na razredni in predmetni stopnji, z doslednim zaklepanjem garderobnih omaric na predmetni stopnji;
2. z upoštevanjem pravila o odpiranju oken: kadar so učenci v učilnici sami (brez nadzora učitelja), smejo biti okna le zgoraj priprta (“na kip”). Nagibanje skozi okno je prepovedano.
3. s prisotnostjo dežurnega učenca od 8.20 do 10.15 v šolski avli v pritličju šole in z dežurstvom učiteljev od 7.30 do 15.00.
4. z oblikovanjem oddelkov in skupin učencev v skladu z veljavnimi normativi in standardi in z zagotavljanjem ustreznega števila spremljevalcev pri različnih dejavnostih, v skladu z veljavnimi normativi in standardi in navodili za izvajanje učnih načrtov.

Naloge dežurnih učencev

Dežurstvo učencev je organizirano na matični šoli v šolski avli v pritličju. Opravljajo ga učenci in učenke predmetne stopnje, ki morajo upoštevati navodila za dežurne učence. Razpored dežurstva določijo razredniki. Učno in vzgojno problematični učenci ne dežurajo, prav tako ne dežurajo učenci z odločbami.

Dežurstvo učencev poteka v času pouka prvi dve šolski uri in med malico (od 8.20 do 10.15).

Nadzor nad garderobo in omaricami imajo razredniki, dežurni učenci in dežurni učitelji ter vsi drugi zaposleni.

Zadrževanje ostalih učencev na dežurnem mestu ni dovoljeno. Za določanje dežurnega učenca je zadolžen razrednik. Morebitno menjavo dežurnega učenca mora odobriti učitelj oz. razrednik.

Dežurni učenci in vsi učenci so dolžni opozoriti dežurne učitelje in vodstvo šole na dogajanje, ki ni v skladu s Pravili šolskega reda, pa tudi v drugih primerih (npr. neobičajno dogajanje v šoli).

Dežurni učenci so dolžni v primeru konfliktnih situacij, nastalih zaradi vsiljivih odraslih oseb ali starejših mladoletnih oseb, obvestiti dežurne učitelje ali vodstvo šole. V navedenih primerih, in če je to potrebno, dežurni učitelj ali vodstvo šole o dogajanju na šoli obvesti policijo.

Naloge dežurnih učiteljev

Za organizacijo nadzora in zagotavljanje varnosti, reda in discipline so določeni dežurni učitelji, ki dežurajo po razporedu. Razpored dežurstev učiteljev je objavljen na oglasni deski v zbornici in v spletni zbornici. Naloge dežurnih učiteljev so:

* dežurstvo v šolskih prostorih in na dvorišču ter v bližnji okolici šole (vhodi, poti okoli zgradbe) zjutraj pred začetkom pouka, v času odmorov in v času šolskih avtobusnih odvozov,
* dežurstvo v jedilnici, garderobah, učilnicah in na hodnikih v času malice in kosila,
* dežurstvo v šolski avli po potrebi,
* pomoč dežurnim učencem in rediteljem,
* izvajanje kontrole ustreznosti rednih šolskih prevozov in posebej skrb za varnost prvošolcev, ki se v šolo in iz nje vozijo s šolskim prevozom,
* skrb za preprečevanje nedovoljenih odhodov iz šolskega prostora in opravljanje drugih nalog, ki jih določi vodstvo šole.

Naloge rediteljev

Vsaka oddelčna skupnost ali razrednik določi na razrednih urah po dva ali več rediteljev, ki opravljata/jo svoje delo en teden oziroma po dogovoru in imata/jo sledeče naloge:

* ob začetku učne ure seznanita/jo izvajalca vzgojno-izobraževalnega programa z odsotnostjo učencev,
* po končani uri počistita/jo tablo, uredita/jo učilnico oziroma drug prostor, kjer je potekalo vzgojno-izobraževalno delo, ter pospravita/jo morebitne odpadke,
* pred malico in po končanem pouku pokrijeta/jo e-tablo z leseno zaščito in jo na prošnjo učitelja odkrijeta,
* po malici pomagata/jo poskrbeti za čistočo in urejenost učilnice,
* sporočita/jo razredniku ali izvajalcu učne ure morebitne nepravilnosti in poškodbe šolske lastnine,
* javljata/jo odsotnost učitelja 5 minut po začetku pouka vodstvu šole oziroma vodji podružnične šole ali dežurnemu učitelju,
* opravljata/jo druge naloge, za katere ju/jih pooblasti oddelčna skupnost ali razrednik.

5. člen

(pravila obnašanja in ravnanja)

Obnašanje med poukom

1. Pouk poteka mirno pod vodstvom učiteljev in drugih strokovnih delavcev. Učenci so pri pouku prisotni, sedijo na svojih mestih, pripravijo potrebne pripomočke, poslušajo razlago, upoštevajo navodila in opozorila učiteljev ter po končani uri za seboj pospravijo. Iz učilnice odidejo, ko jim učitelj to dovoli.
2. Učenci morajo prihajati k uram točno. Učenec, ki zamudi pouk, takoj odide v učilnico in se opraviči učitelju, dela pa ne moti.
3. Med poukom ni dovoljeno žvečiti.
4. Učenci upoštevajo navodila učiteljev o pravilih v posamezni učilnici oziroma o načinih ravnanja s posameznimi predmeti.
5. Med šolskimi učnimi urami učenci ne smejo zapustiti učilnice brez dovoljena učitelja.
6. V času pouka (med prostimi urami) učenci ne smejo odhajati na igrišče na Kovku.

Oblačila in obutev

1. Učenci si v garderobah sezujejo čevlje in se preobujejo v copate. Nošenje copat je obvezno. Čevlje in vrhnja oblačila puščajo v garderobnih omaricah. Učenci skrbijo za urejenost garderobe.
2. Pri pouku športa so učenci oblečeni v športna oblačila in obuti v športne copate. Športna oblačila so oblačila, ki niso del oblačil tistega dne, sestavljena so iz kratke ali dolge športne majice in kratkih ali dolgih športnih hlač. Športni copati so čisti športni copati, ki jih učenci ne uporabljajo na zunanjih površinah. Če učenec za pouk športa ni primero oblečen in/ali obut, telovadi v oblačilih, ki jih ima oblečena tisti dan. To se lahko zgodi enkrat na mesec. V primeru pogostejšega ponavljanja pa učenec ne telovadi, kadar športne opreme nima; namesto tega dobi drugo zadolžitev (npr. branje, izpolnjevanje delovnih listov, urejanje šolskega prostora …). Ob pogostem pozabljanju športne opreme se o tem obvesti starše oz. skrbnike.
3. Na športnih dnevih, ekskurzijah in drugih oblikah šolskih dejavnosti izven prostorov šole morajo biti učenci oblečeni in obuti v skladu z navodili učiteljev.

Mobilni telefoni in druge elektronske naprave

V času trajanja vzgojno-izobraževalnega procesa in obšolskih dejavnosti, med odmori in v času čakanja na avtobusni odvoz je uporaba mobilnih telefonov in drugih elektronskih naprav prepovedana.

Elektronske naprave, ki jih učenci prinašajo v šolo, morajo biti izklopljene. Učenci jih na lastno odgovornost hranijo v garderobnih omaricah. Za izgubljene ali drugače odtujene mobilne telefone in ostale elektronske naprave šola ne odgovarja.

Uporaba mobilnih telefonov in elektronskih naprav je izjemoma dovoljena na podlagi izrecnega dovoljenja učitelja za namene in potrebe učnega procesa in v primeru zagotavljanja varnosti ali zdravja učenca (sladkorni bolniki …).

V nujnih primerih lahko učenci uporabijo telefon v zbornici ali tajništvu šole.

Zvočno, slikovno snemanje ter fotografiranje in objava učencev in delavcev šole brez njihovega soglasja ni dovoljeno.

Če obstaja sum, da učenec uporablja telefon, snema ali fotografira, zaposleni na šoli odredi pregled učenčeve garderobne omarice, šolske torbe in/ali drugih osebni stvari, pri čemer morajo biti pri pregledu prisotni učenec in vsaj dva zaposlena na šoli. Učenec telefon izklopi in ga izroči zaposlenemu. Zaposleni izpolni zapisnik o začasnem odvzemu predmeta, ga izroči razredniku, ta pa obvesti starše.

Čakanje na pouk

Učenci razredne stopnje ob zvonjenju počakajo učitelje v učilnicah. Učenci predmetne stopnje ob zvonjenju počakajo učitelje pred učilnicami, saj so učilnice med odmori zaklenjene (razen v času malice). Učitelji predmetne stopnje poskrbijo, da se zaklenjene učilnice med odmori zračijo (odprta okna).

Gibanje po šoli

1. Učenci, ki v šolo prihajajo peš, pridejo v šolo deset minut pred pričetkom pouka in ne prej. Učenci vozači na razredni stopnji počakajo na pouk v matičnih učilnicah. Vozači na predmetni stopnji počakajo na začetek pouka v telovadnici.
2. Pred poukom gibanje po šoli ni dovoljeno, razen v primerih predur in obiska šolske knjižnice. Po pouku gredo učenci domov. Varstvo vozačev je zagotovljeno v oddelku podaljšanega bivanja, v knjižnici oziroma v šolski avli, po potrebi tudi v učilnici 12.
3. Prvošolce starši pospremijo do vhoda v šolo. Izjema so prvošolci, ki obiskujejo oddelek jutranjega varstva. Starši jih pospremijo do garderobe od 6.00 do 7.30. Kasneje jih sprejme dežurni učitelj. Učenci prvošolci iz podaljšanega bivanja odhajajo domov v spremstvu staršev ali druge osebe, vendar na osnovi pisnega dovoljenja staršev. Starši, ki pridejo po svojega otroka, ga počakajo pred vhodom v šolo in po telefonu pokličejo učitelja podaljšanega bivanja, da otroka napoti k njim.
4. Med odmori se učenci razredne stopnje zadržujejo v učilnicah in na hodnikih oziroma v šolski avli. Učenci predmetne stopnje se med odmori ne zadržujejo v učilnicah in garderobi ali na balkončku ob telovadnici ali v telovadnici, pač pa na hodnikih pred učilnicami ali v šolski avli. Učenci malicajo v razredih. V jedilnici malicajo tisti učenci, ki imajo po malici pouk športa ali pouk v učilnici 8.
5. Učenci se med odmori ne zadržujejo v garderobi ali na balkončku ob telovadnici ali v telovadnici. Za potrebe pouka gredo med odmori lahko v garderobo do svoje omarice in iz nje vzamejo potrebščine oziroma jih v omarico odložijo. Omarice zaklepajo in skrbijo za svoj ključ. Če učenec izgubi ključek svoje garderobne omarice, šola poskrbi za novega, ki ga učenec ob povračilu stroškov prevzame v tajništvu.
6. V jedilnico vstopajo učenci v času malice in kosila.
7. Za ure športa učenci v telovadnico vstopajo med odmorom in se v svojih garderobah preoblečejo pred začetkom ure. Na učitelja učenci, ki so pripravljeni na pouk športa, počakajo v telovadnici, a brez športnih rekvizitov.
8. V času prostih ur lahko učenci počakajo v knjižnici ali za to določeni učilnici (učilnica 12) ter v šolski avli. Enako velja za čas po koncu pouka do odhoda prvega mogočega avtobusa.
9. V dopoldanskem času učenci ne zapuščajo šole, razen za potrebe pouka, in sicer pod vodstvom oziroma naročilom učitelja ali strokovnih delavcev. V času pouka učenci ne smejo v trgovino brez dovoljenja dežurnega učitelja, kateremu se morajo po vrnitvi javiti in pokazati nakup in račun.

Prehrana

1. Hrano (malico in kosilo) uživajo učenci učilnici oziroma v jedilnici. V jedilnici malica tisti razred, ki ima po glavnem odmoru pouk športa oziroma ima pouk v učilnici 8. Upoštevati morajo kulturo prehranjevanja. Po jedi pospravijo za seboj. Mize po malici v razredih in jedilnici pobrišejo reditelji.
2. Hrane ni dovoljeno odnašati iz jedilnice in iz učilnic. Hrane učenci ne smejo hraniti v garderobnih omaricah.
3. Učenci predmetne stopnje, ki malicajo ali kosijo v jedilnici, torbe pustijo v garderobnih omaricah, učenci razredne stopnje pa na svojih mestih v učilnicah. Torbe v jedilnici niso dovoljene in jih lahko dežurni učitelj zaseže in odnese v zbornico.

Skrb za lastnino in urejenost šole

1. Za svoje stvari skrbijo in odgovarjajo učenci sami.
2. V šolskih in drugih prostorih, kjer se odvijajo šolske in obšolske dejavnosti, vsi učenci spoštujejo šolsko in tujo lastnino.
3. Če učenci opazijo poškodbe na šolski opremi ali drugih pripomočkih, o tem obvestijo učitelje, tajništvo šole, ravnatelja, pomočnika ravnatelja ali hišnika.
4. Učenci ne smejo namenoma povzročiti škode na šolskem inventarju.
5. Če učenec izgubi ključek svoje garderobne omarice, šola poskrbi za novega, ki ga učenec ob povračilu stroškov prevzame v tajništvu.

Skrb za čistočo

V šolskih prostorih in v sanitarijah učenci skrbijo za čistočo, ugašajo luči, varčujejo s papirjem in vodo in se v sanitarijah ne zadržujejo po nepotrebnem.

Prepovedi in omejitve

Na območju šolskega prostora in na dejavnostih, ki jih organizira šola, je prepovedano:

1. gibanje nezaposlenih (tudi staršev), razen v primerih, ko so dogovorjeni z enim od zaposlenih delavcev šole. Starši prvošolca v šolo pospremijo največ 5 prvih delovnih dni, kasneje pa tudi prvošolci sami vstopajo v šolo in jo sami tudi zapuščajo.
2. kajenje (cigarete, vejpi, elektronske cigarete …), zloraba drugih tobačnih izdelkov (snus, fuge ali tobak za oralno uporabo oziroma tobak za žvečenje …), uživanje drog ter drugih psihoaktivnih sredstev;
3. vnašanje, ponujanje, prodajanje in uživanje alkoholnih pijač ter pijač z oznako 0,0‰ alkohola (tudi te pijače lahko vsebujejo alkohol do 0,5 ‰);
4. vnašanje in uživanje energijskih pijač ter ostalih izdelkov, ki vsebujejo kofein;
5. vnašanje orožja (strelivo, noži, ostri predmeti, frače, zračne pištole …);
6. vnašanje in uporaba pirotehničnih in drugih sredstev;
7. vnašanje, branje ali gledanje pornografskega materiala;
8. prodajanje knjig in drugih predmetov učencem šole;
9. vsako fizično in psihično nasilje nad učenci in delavci šole;
10. namerno uničevanje šolske lastnine ali lastnine drugih učencev in delavcev šole;
11. neupravičeno zapuščanje šolskih prostorov v času poteka vzgojno-izobraževalnega procesa;
12. nagibanje skozi okna;
13. vstopanje v šolo z rolerji, skiroji;
14. nedovoljeno fotografiranje in snemanje;
15. vsa ostala dejanja, ki jih veljavna zakonodaja opredeljuje kot kazniva.

Če obstaja sum, da je učenec s seboj prinesel katerokoli izmed prepovedanih snovi, naštetih v tem členu, zaposleni na šoli odredi pregled učenčeve garderobne omarice, šolske torbe in/ali drugih osebnih stvari, pri čemer morajo biti pri pregledu prisotni učenec in vsaj dva zaposlena na šoli. Zasežen prepovedan predmet ali snov mora učenec izročiti zaposlenemu. Zaposleni izpolni zapisnik o začasnem odvzemu predmeta ali snovi, ga izroči razredniku, ta pa obvesti starše.

Prevzemanje učencev 1. in 2. razreda iz šole

Starši so dolžni v pisni obliki sporočiti šoli seznam vseh oseb, ki lahko prevzamejo učenca iz šole. Šolo so dolžni seznaniti tudi z omejitvami, kot je npr. prepoved približevanja učencu. Kadar učitelj dvomi, da je oseba, ki želi otroka prevzeti, do tega res upravičena, pri starših preveri upravičenost osebe do prevzema otroka. Šola ne sme izročiti učenca osebi, ki kaže vidne znake opitosti ali vpliva nedovoljenih snovi. Šola pokliče drugega starša ali zakonitega zastopnika, ki mora organizirati varno spremstvo učenca.

6. člen

(kršitve)

Za kršitev se šteje vsako ravnanje ali dejanje učenca, ki je v nasprotju s pravili šolskega reda, ostalimi akti šole ali veljavno zakonodajo. Kršitve delimo na lažje, težje in najtežje. Pri razvrščanju kršitev si pomagamo s Prilogo A tega pravilnika.

7. člen

(postopki in ukrepi v primeru kršitev)

V primeru ugotovljenih kršitev iz 6. člena pravil šolskega reda lahko šola sproži ustrezne postopke in ustrezno ukrepa proti kršitelju. Pri tem mora dosledno upoštevati naslednja načela:

1. Učencu se ne sme izreči ukrepa, s katerim bi bile kršene njegove zakonite pravice.
2. Spore je potrebno reševati na miren način.
3. Načelo postopnosti: proti kršitelju, pri katerem je bila prvič ugotovljena kršitev, mora šola uvesti postopek, ki vodi do najmilejšega predvidenega ukrepa. V primeru nadaljnjih kršitev se ukrepi stopnjujejo.
4. Kršitev mora biti ugotovljena brez razumnega dvoma. V nasprotnem primeru šola proti kršitelju ne sme ukrepati.
5. Načelo sorazmernosti: izrečeni ukrep mora biti sorazmeren s težo kršitve.
6. Načelo individualizacije: pri izbiri postopka in izreku vzgojnega ukrepa je potrebno upoštevati vse subjektivne in objektivne okoliščine primera.
7. Načelo kontradiktornosti: kršitelju je potrebno omogočiti izjavo o kršitvenem dejanju ali dogodku in komentiranje nasprotne strani.
8. Proti kršitelju se v isti zadevi lahko ukrepa samo enkrat.
9. Privilegij zoper samoobtožbo: šola od kršitelja ne sme pridobiti priznanja krivde ali kakršnihkoli izjav o kršitvi na nezakonit način.

Pri izbiri postopkov in vzgojnih ukrepov si pomagamo s Prilogo A teh pravil šolskega reda. Pri tem je potrebno upoštevati, da je za učence s posebnimi potrebami nujna vključitev tričlanske komisije, ki presodi o ustreznosti postopka za izrek vzgojnega ukrepa in o izbiri vzgojnega ukrepa. Kadar je tričlanska komisija v dvomu o ustreznosti postopka ali vzgojnega ukrepa, mora pridobiti mnenje ustreznega strokovnjaka.

Določila prejšnjega odstavka se uporabijo tudi pri dvomu o prištevnosti kršitelja v času, ko je storil kršitev.

V primeru kršitev, pri katerih je bila povzročena škoda, je potrebno upoštevati starost kršitelja:

1. Mladoletnik do dopolnjenega sedmega leta ne odgovarja za škodo, ki jo povzroči.
2. Mladoletnik od dopolnjenega sedmega do dopolnjenega štirinajstega leta ne odgovarja za škodo, razen če se dokaže, da je bil ob povzročitvi škode zmožen razsojati.
3. Mladoletnik z dopolnjenimi štirinajstimi leti odgovarja po splošnih pravilih o odgovornosti za škodo.

Mlajši učenci za najtežje kršitve kazensko ne odgovarjajo. Ko učenec dopolni štirinajst let starosti, se njegova kršitev presoja tudi z vidika mladoletnikove kazenske odgovornosti.

8. člen

(tričlanska komisija)

Tričlanska komisija obravnava težje kršitve, za katere je v Prilogi A teh pravil šolskega reda predviden postopek pred tričlansko komisijo. Naloga tričlanske komisije je tudi opredeljevanje kršitev, ki v Prilogi A teh pravil niso navedene, in predlaganje postopkov in ukrepov, ki so sicer v Prilogi A teh pravil predvideni, vendar bi bili zaradi osebnih ali drugih okoliščin v konkretni zadevi neprimerni. Tričlanska komisija predlaga postopek in možne ukrepe za obravnavo teh kršitev.

Tričlansko komisijo skliče ravnatelj za vsak primer posebej (ad hoc).

9. člen

(organiziranost učencev)

Oddelčna skupnost

V osnovni šoli se učenci organizirajo v oddelčne skupnosti. Oddelčna skupnost je temeljna oblika organiziranosti učencev enega oddelka.

Učenci oddelčne skupnosti volijo dva predstavnika oddelka v skupnost učencev šole (SUŠ). Volitve so tajne.

Skupnost učencev šole

Za uveljavljanje svojih pravic in interesov se oddelčne skupnosti preko svojih predstavnikov povezujejo v skupnost učencev šole, ki sprejme letni program dela. Skupnost učencev ima mentorja, ki ga imenuje ravnatelj izmed strokovnih delavcev šole.

Šolski parlament

Šolski parlament je izvršilni organ skupnosti učencev šole. Sestavljajo ga učenci, ki jih izvoli vsaka posamezna skupnost učencev šole. Število predstavnikov oddelkov je tolikšno, kolikor je oddelkov na šoli. Sklicatelj šolskega parlamenta je mentor skupnosti učencev šole. Pobudo za sklic šolskega parlamenta lahko poda tudi predstavnik oddelčne skupnosti ali ravnatelj. Šolski parlament se skliče najmanj dvakrat letno.

10. člen

(opravičevanje odsotnosti)

Pouk je določen z urnikom. K uram prihajajo učenci in učitelji točno. V primeru zamude so se učenci dolžni opravičiti in navesti vzrok zanjo. Neupravičena zamuda se kaznuje z neopravičeno uro.

Vsak izostanek svojega otroka morajo starši opravičiti v roku treh delovnih dni po prihodu učenca v šolo, prijaviti pa ga morajo že prvi dan pred začetkom pouka. Če izostanek ni prijavljen s strani staršev, mora razrednik preveriti njegov razlog. V primeru ponavljanja kratkotrajnih izostankov (dva dni ali manj) sme razrednik po tretjem izostanku zaradi suma učenčevega izogibanja šolskim obveznostim od staršev zahtevati zdravniško potrdilo. Izostanek do petih delovnih dni opravičijo starši, daljšega pa zdravnik.

Koriščenje prostih dni so starši dolžni najaviti tri dni pred izostankom s prošnjo za koriščenje prostih dni, ki jo dobijo pri razrednikih, v tajništvu ali pri vodstvu šole.

Morebitne nujne izhode učencev med prostimi urami pisno dovolijo starši.

Izreden odhod iz šole (slabo počutje, zdravniški pregledi, druge obveznosti ...) je dovoljen le z vednostjo razrednika oziroma učitelja, ki v razredu poučuje v času odhoda.

11. člen

(sodelovanje pri zagotavljanju zdravstvenega varstva učencev)

Sistematski pregledi in cepljenje

Splošni sistematski pregledi in cepljenje se izvajajo v 2., 4. in 6. razredu, medtem ko se v 8. razredu izvaja samo sistematski pregled. V 9. razredu se spremlja podatke, ki se uporabljajo pri poklicni usmeritvi. Šola organizira skupinski prevoz do zdravstvenega doma v Logatcu, učence pa spremlja razrednik in dodatni strokovni delavec v skladu z normativi.

Zobozdravstvene storitve

Program zobozdravstvene vzgoje je namenjen pravilnemu in rednemu čiščenju zob.

Dolžnost seznanitve

Starši so dolžni obvestiti šolo o zdravstvenem stanju učenca in o posebnih zahtevah za ohranjanje njegovega zdravja, kadar je to potrebno za zagotavljanje ustreznega zdravstvenega varstva učenca v času pouka in dejavnosti izven prostorov šole.

12. člen

(veljavnost pravil in izjava o seznanitvi)

Pravila šolskega reda začnejo veljati po sprejetju na Svetu šole OŠ Rovte. Z njimi se seznanijo vsi zaposleni delavci, učenci šole in njihovi starši.

Priloga:

- Seznam kršitev pravil šolskega reda, postopkov in ukrepov

## PRILOGA: Seznam kršitev, postopkov in ukrepov

* Postopki in ukrepi lahko za posamezno kršitev potekajo sočasno in ni nujno, da se čaka nov prekršek za nov postopek.
* Eden od možnih ukrepov je lahko tudi vključitev učenca v delavnico Trening socialnih veščin. Ukrep se opredeli ob pripravi individualiziranega vzgojnega načrta.

# 1. Lažje kršitve

|  |  |  |
| --- | --- | --- |
| **Kršitev** | **Postopek** | **Ukrep** |
| Neprimerno ravnanje s hrano | Pogovor učitelja z učencem | Ustno opozorilo učitelja |
| Osebno opravičilo učenca |
| Pisno obvestilo staršem (podpis) |
| Neopravičeni izostanki do šest ur | Pogovor razrednika z učencem | Vpis v e‐asistenta |
| Pisno obvestilo staršem (podpis) |
| Učenec dobi neopravičeno uro (ure) |
| Pogovor učitelja z učencem | Učenec samostojno predela vsebino učne snovi, pri kateri je neopravičeno izostal (učitelj lahko pri naslednji učni uri to tudi preveri) |
| Neopravičeni izostanki nad 6 ur, vendar ne več kot 12 ur | Pogovor razrednika z učencem | Ustno opozorilo razrednika |
| Vpis v e‐asistenta |
| Pisno obvestilo staršem (podpis) |
| Učenec dobi neopravičeno uro (ure) |
| Pogovor učitelja z učencem | Učenec samostojno predela vsebino učne snovi, pri kateri je neopravičeno izostal (učitelj lahko pri naslednji učni uri to tudi preveri) |
| Prihod k uri brez ustreznih pripomočkov (tudi brez opreme za šport) | Pogovor učitelja z učencem | Ustno opozorilo učitelja |
| Učencu se ne dovoli opravljati tistih športnih vaj, pri katerih bi se lahko zaradi neustrezne opreme poškodoval. Namesto tega lahko opravlja ustrezne vaje ali se izobražuje o teoriji športne vzgoje. |
| Pogovor razrednika z učencem | Ustno opozorilo razrednika |
| Pisno obvestilo staršem (podpis) |

|  |  |  |
| --- | --- | --- |
| Odklanjanje dela (učenec noče pisati, vendar pri tem ne moti ostalih) | Pogovor učitelja z učencem | Ustno opozorilo učitelja |
| Pogovor razrednika z učencem | Pisno obvestilo staršem (podpis) |
| Pogovor šolske svetovalne službe, razrednika, vodstva šole in učenca s starši | Dokončanje neopravljenih (učnih) obveznosti v šoli pod nadzorom učitelja po pouku ali pred poukom z vednostjo staršev. Starše obvesti učitelj, pri katerem učenec ni opravil učnih obveznosti. Učitelj tudi pospremi učenca v OPB/JV in preveri, ali je učenec opravil zadane naloge (preveri lahko naslednji dan). |
| Neupoštevanje navodil učitelja | Pogovor učitelja z učencem | Ustno opozorilo učitelja |
| Pogovor razrednika z učencem | Pisno obvestilo staršem (podpis) |
| Zadrževanje v garderobah po pouku | Pogovor učitelja z učencem | Ustno opozorilo učitelja |
| Pogovor učitelja z razrednikom |
| Pogovor razrednika z učencem | Ustno opozorilo razrednika |
| Neupoštevanje pravil pospravljanja | Pogovor učitelja z učencem | Ustno opozorilo učitelja |
| Osebno opravičilo učenca |
| Pisno obvestilo staršem (podpis) |
| Pogovor razrednika z učencem | Opravljanje dela v korist razredne ali šolske skupnosti; odpravljanje povzročenega nereda v določenih prostorih – učitelj presodi, kdaj naj učenec delo opravi in tudi koliko časa za to potrebuje, pomoč v knjižnici, pomoč pri urejanju zunanjih in notranjih šolskih površin, pomoč v OPB, dodatno dežurstvo. |
| Neprimeren prihod na kosilo/vrivanje/spuščanje | Pogovor učitelja z učencem | Ustno opozorilo učitelja |
| Osebno opravičilo učenca.  Dežurni učitelj učenca pošlje na konec vrste. |
| Prepisovanje pri preverjanju ali ocenjevanju znanja | Pogovor učitelja z učencem | Prekinitev opravljanja preverjanja ali ocenjevanja znanja, odvzem pisnega izdelka in negativna ocena tega pisnega izdelka (kadar gre za ocenjevanje znanja). |
| Neupoštevanje šolskega hišnega reda ali navodil dežurnega učitelja | Pogovor razrednika z učencem | Ustno opozorilo razrednika |
| Vpis v e‐asistenta |
| Pisno obvestilo staršem (podpis) |
| Neupoštevanje bontona | Pogovor razrednika z učencem | Pisno obvestilo staršem (podpis) |
| Pogovor učitelja z učencem | Ustno opozorilo učitelja |
| Pogovor razrednika z učencem | Vpis v e‐asistenta |
| Osebno opravičilo učenca |
| Zadržanje na razgovoru v zvezi z reševanjem problemov pri pouku ~~s soglasjem in~~ vednostjo staršev |
| Dodatna delovna obveznost (npr. dežurstvo v jedilnici, urejanje okolice … ), podaljšano za dan, teden … |
| Učenec mora zapisati razmišljanje o svojem vedenju: kaj je storil napačno, kakšno bi bilo boljše ravnanje in kako bo popravil storjeno napako. |
| Slabo opravljanje oz. neopravljanje nalog dežurnega učenca za oddelek | Pogovor razrednika z učencem | Ustno opozorilo razrednika |
| Slabo opravljanje nalog dežurnega pri vhodu | Pogovor razrednika z učencem | Ustno opozorilo razrednika |
| Onesnaževanje šole | Pogovor učitelja z učencem | Ustno opozorilo učitelja |
| Pogovor razrednika z učencem | Ustno opozorilo razrednika |
| Vpis v e‐asistenta |
| Pisno obvestilo staršem (podpis) |
| Opravljanje dela v korist razredne ali šolske skupnosti; odpravljanje povzročenega nereda v določenih prostorih – učitelj presodi, kdaj naj učenec delo opravi in tudi koliko časa za to potrebuje, pomoč v knjižnici, pomoč pri urejanju zunanjih in notranjih šolskih površin, pomoč v OPB, dodatno dežurstvo |
| Namerno neupoštevanje pravil ločevanja odpadkov | Pogovor učitelja z učencem | Ustno opozorilo učitelja |
| Pogovor razrednika z učencem | Ustno opozorilo razrednika |
| Pisno obvestilo staršem (podpis).  Učenec skrbi za ločevanje odpadkov. |

|  |  |  |
| --- | --- | --- |
| Uporaba mobilnega telefona in drugih elektronskih naprav (pametne ure, zapestnice, …) v času učnega procesa, razen za namen učnega procesa | Pogovor učitelja z učencem | Ustno opozorilo učitelja |
| Začasni odvzem naprave ali predmeta, s katerim učenec moti izvedbo pouka ali ogroža svojo oziroma tujo varnost. Predmet je potrebno shraniti na posebej za te namene določeno varovano mesto in o odvzemu pisno obvestiti starše, ki napravo prevzamejo osebno. | |
| Neupoštevanje pravil knjižničnega reda | Pogovor knjižničarja z razrednikom | Ustno opozorilo razrednika | |
| Poškodba ali izguba knjige | Pogovor knjižničarja z učencem | Restitucija | |
| Zamujanje k pouku in drugim vzgojno –izobraževalnim dejavnostim | Pogovor učitelja z učencem | Ustno opozorilo učitelja | |
| Vpis v e‐asistenta | |
| Pogovor razrednika z učencem | Učenec dobi neopravičeno uro (ure) | |
| Nesodelovanje pri organiziranih akcijah urejanja šole in šolske okolice | Pogovor razrednika z učencem | Ustno opozorilo razrednika | |
| Dodatna delovna obveznost (npr. dežurstvo v jedilnici, urejanje okolice … ), podaljšano za dan, teden … | |
| Motenje pouka | Pogovor učitelja z učencem | Ustno opozorilo učitelja | |
| Asistenca (opozorilo, presedanje, vpis v opažanja ‐ učenec gre na asistenco in izven pouka dela po navodilih učitelja, ki  napiše tudi obvestilo za starše na posebnem obrazcu)   * Napotitev v poseben prostor, kjer učenec samostojno nadaljuje delo pod nadzorom dežurnega učitelja. * Učitelj, ki je učenca napotil iz razreda, pred tem izpolni predpisan obrazec in ga preda dežurnemu učitelju. | |
| Neustrezno opravljanje nalog reditelja inhigienika / malomarno opravljanje nalog reditelja | Pogovor učitelja z učencem | Ustno opozorilo učitelja | |
| Pogovor razrednika z učencem | Vpis v e‐asistenta | |

|  |  |  |
| --- | --- | --- |
| Učenec v šoli ne skrbi za lastno zdravje in varnost | Pogovor razrednika z učencem | Ustno opozorilo razrednika |
| Razrednik obvesti starše | Pisno obvestilo staršem (podpis) |
| Pogovor razrednika z učencem | Začasni odvzem naprave ali predmeta, s katerim učenec moti izvedbo pouka ali ogroža svojo oziroma tujo varnost. Predmet je potrebno shraniti na posebej za te namene določeno varovano mesto in o odvzemu pisno obvestiti starše. |
| Pogovor šolske svetovalne službe, razrednika, vodstva šole in učenca s starši | Ustno opozorilo strokovnega delavca ali druge odrasle osebe, zaposlene v šoli, s pojasnilom, zakaj vedenje ni sprejemljivo |
| Nedovoljeno zapuščanje šolske stavbe in zadrževanje izven šolskega prostora | Pogovor učitelja z učencem | Ustno opozorilo učitelja |
| Neupoštevanje pravil vedenja med odmori | Pogovor učitelja z učencem | Ustno opozorilo učitelja |
| Neupoštevanje pravil vedenja v sanitarijah –nesmotrna poraba toaletnega papirja in brisač | Pogovor razrednika z učencem | Ustno opozorilo razrednika |
| Restitucija |
| Razmetavanje ali skrivanje lastnine drugih učencev | Pogovor razrednika z učencem | Ustno opozorilo razrednika |
| Vpis v e‐asistenta |
| Osebno opravičilo učenca |
| Pisno obvestilo staršem (podpis) |
| Neprimerna opremljenost za dejavnosti izven prostorov šole (npr. tabore, šolo v naravi, ekskurzije, športne dneve) | Pogovor učitelja z učencem | Učencu se ne dovoli udeležba na dogodku, prireditvi, športnem dnevu ali ekskurziji izven šole ‐ namesto tega se mu omogoči nadomestni učni proces, ki ga v prostorih šole izvede učitelj, ki se ne udeleži dogodka/prireditve/športnega dneva/ekskurzije. |
| Pogovor učitelja z razrednikom |
| Prinašanje zabavne elektronike v šolo, razen za namene pouka | Pogovor učitelja z učencem | Začasni odvzem naprave ali predmeta, s katerim učenec moti izvedbo pouka ali ogroža svojo oziroma tujo varnost. Predmet je potrebno shraniti na posebej za te namene določeno varovano mesto in o odvzemu pisno obvestiti starše. |
| Okrnitev ugleda šole brez škodljivih posledic | Pogovor razrednika z učencem | Ustno opozorilo razrednika |
| Razrednik obvesti starše | Pisno obvestilo staršem (podpis) |

|  |  |  |
| --- | --- | --- |
| Laganje, ki ni z namenom prikrivanja kaznivega dejanja | Pogovor razrednika z učencem | Ustno opozorilo razrednika |
| Razrednik obvesti starše | Pisno obvestilo staršem (podpis) |
| Neopravičena neudeležba na dejavnostih izven prostorov šole (npr. taborih, šoli v naravi, ekskurziji, športnem dnevu) | Razrednik obvesti starše | Učenec dobi neopravičeno uro (ure) |
| Občasno izogibanje kontrolnim nalogam | Pogovor učitelja z učencem | Ustno opozorilo učitelja |
| Pogovor razrednika z učencem | Vpis v e‐asistenta |
| Pisno obvestilo staršem (podpis) |
| Zvočno ali slikovno snemanje pouka brez namena zaničevanja in zasmehovanja ter objave in posredovanja tretji osebi oziroma javnosti | Pogovor razrednika z učencem | Ustno opozorilo razrednika |
| Pogovor razrednika s starši | Začasni odvzem naprave ali predmeta, s katerim učenec moti izvedbo pouka ali ogroža svojo oziroma tujo varnost. Predmet je potrebno shraniti na posebej za te namene določeno varovano mesto in o odvzemu pisno obvestiti starše. |
| Kršitev, ki s temi pravili ni opredeljena | Postopek pred tričlansko komisijo | Tričlanska komisija ugotovi težo kršitve in se opredeli za enega izmed ustreznih ukrepov v skladu s temi pravili |

# 2. Težje kršitve

|  |  |  |
| --- | --- | --- |
| **Kršitev** | **Postopek** | **Ukrep** |
| Ponavljajoče se istovrstne kršitve – neizpolnjevanje dolžnosti ali neupoštevanje dogovorjenih pravil, zaradi česar so že bili izvedeni vzgojni postopki | Postopek pred tričlansko komisijo | Tričlanska komisija ugotovi težo kršitve in se opredeli za enega izmed ustreznih ukrepov v skladu s temi pravili |
| Postopek izrekanja vzgojnega opomina | Učencu se izreče vzgojni opomin v skladu z Zakonom o osnovni šoli |
| Občasni neopravičeni izostanki nad 12 uroziroma strnjeni neopravičeni izostanki nad 18 ur | Postopek izrekanja vzgojnega opomina | Učencu se izreče vzgojni opomin v skladu z Zakonom o osnovni šoli |
| Grob verbalni napad na učenca, učitelja, delavca šole ali drugo osebo (žalitve, zmerjanje, zasmehovanje, opolzko govorjenje, razširjanje lažnih govoric…) | Pogovor razrednika z učencem | Ustno opozorilo razrednika |
| Razrednik obvesti starše | Pisno obvestilo staršem (podpis) |
| Postopek izrekanja vzgojnega opomina | Učencu se izreče vzgojni opomin v skladu z Zakonom o osnovni šoli |
| Fizični napad na učenca, učitelja, delavca šole ali drugo osebo, pri čemer nista ogrožena zdravje ali življenje | Pogovor razrednika z učencem | Ustno opozorilo razrednika |
| Razrednik obvesti starše | Pisno obvestilo staršem (podpis) |
| Postopek izrekanja vzgojnega opomina | Učencu se izreče vzgojni opomin v skladu z Zakonom o osnovni šoli |
| Pogovor šolske svetovalne službe, razrednika, vodstva šole in učenca s starši | Vključitev v ustrezno delavnico |
| Prihod oziroma prisotnost v šoli pod vplivom alkohola, drog in drugih psihoaktivnih sredstev v času pouka, dnevih dejavnosti in drugih organiziranih oblikah vzgojno‐izobraževalne dejavnosti, ki so opredeljene v letnem delovnem načrtu šole | Pogovor šolske svetovalne službe, razrednika, vodstva šole in učenca s starši | Odstranitev učenca od pouka in dejavnosti v šoli, prevzamejo ga starši |

|  |  |  |
| --- | --- | --- |
| Spolno nadlegovanje učencev in delavcev šole, predvajanje erotičnih ali pornografskih vsebin | Pogovor razrednika z učencem | Ustno opozorilo razrednika |
| Razrednik obvesti starše | Pisno obvestilo staršem (podpis) |
| Pogovor šolske svetovalne službe, razrednika, vodstva šole in učenca s starši | Ustno opozorilo strokovnega delavca ali druge odrasle osebe, zaposlene v šoli, s pojasnilom, zakaj vedenje ni sprejemljivo |
| Osebno opravičilo učenca |
| Postopek izrekanja vzgojnega opomina | Učencu se izreče vzgojni opomin v skladu z Zakonom o osnovni šoli |
| Žaljivo govorjenje (žaljenje, preklinjanje, poniževanje, nestrpne opazke do drugačnih, različnih narodnosti, ver … ) / javno spodbujanje ali razpihovanje narodnostnega, rasnega, verskega ali drugega sovraštva ali nestrpnosti, ali spodbujanje k drugi neenakopravnosti zaradi telesnih ali duševnih pomanjkljivosti oziroma drugačnosti | Pogovor učitelja z učencem | Ustno opozorilo učitelja.  Osebno opravičilo učenca. |
| Pogovor razrednika z učencem | Razrednik se pogovori z učencem |
| Razrednik obvesti starše in ŠSS | Pisno obvestilo staršem (podpis) |
| Postopek izrekanja vzgojnega opomina | Učencu se izreče vzgojni opomin v skladu z Zakonom o osnovni šoli |
| Napeljevanje h kršitvam / nagovarjanje drugih h kršenju pravil, ki bi imelo za posledico lažjo ali težjo kršitev | Pogovor razrednika z učencem | Ustno opozorilo razrednika |
| Razrednik obvesti starše | Pisno obvestilo staršem (podpis) |
| Pogovor razrednika z učencem | Zadržanje na razgovoru v zvezi z reševanjem problemov pri pouku s soglasjem in vednostjo staršev |
| Postopek izrekanja vzgojnega opomina | Učencu se izreče vzgojni opomin v skladu z Zakonom o osnovni šoli |
| Namerno poškodovanje in uničevanje šolske opreme, zgradbe ter stvari in opreme drugih učencev, delavcev ali obiskovalcev šole ali uničevanje javnih prevoznih sredstev / namerno uničevanje opreme in drugega inventarja šole z manjšo premoženjsko škodo | Pogovor razrednika z učencem | Ustno opozorilo razrednika |
| Razrednik obvesti starše | Pisno obvestilo staršem (podpis) |
| Razrednik obvesti starše | Restitucija |
| Postopek izrekanja vzgojnega opomina | Učencu se izreče vzgojni opomin v skladu z Zakonom o osnovni šoli |

|  |  |  |
| --- | --- | --- |
| Nepooblaščeno branje dokumentov osebne narave oz. zaupne narave, šolske dokumentacije idr. | Pogovor učitelja z učencem | Ustno opozorilo učitelja.  Osebno opravičilo učenca. |
| Pogovor razrednika z učencem | Razrednik se pogovori z učencem |
| Razrednik obvesti starše in ŠSS | Pisno obvestilo staršem (podpis) |
| Postopek izrekanja vzgojnega opomina | Učencu se izreče vzgojni opomin v skladu z Zakonom o osnovni šoli |
| Ponarejanje, popravljanje pisnih ocenjevanj, preverjanj, opravičil, obvestil / ponarejanje podpisov in obvestil staršev | Postopek izrekanja vzgojnega opomina | Učencu se izreče vzgojni opomin v skladu z Zakonom o osnovni šoli |
| Pogovor šolske svetovalne službe, razrednika, vodstva šole in učenca s starši | Vključitev v ustrezno delavnico |
| Kršitev, ki s temi pravili ni opredeljena | Postopek pred tričlansko komisijo | Tričlanska komisija ugotovi težo kršitve in se opredeli za enega izmed ustreznih ukrepov v skladu s temi pravili |

# 3. Najtežje kršitve

Pri vseh v nadaljevanju navedenih kršitvah sta postopek in ukrep enaka:

* **Postopek:** odstop obravnave kršitve pristojnim institucijam
* **Ukrep:** odstop zadeve pristojni instituciji
* **Kršitve:**

## Uporaba pirotehničnih sredstev v šoli, na zunanjih površinah šole ali na šolskih ekskurzijah

## Psihično nasilje z elementi kaznivega dejanja, socialno izključevanje, osamitev, stigmatizacija, izsiljevanje ali ekonomsko nasilje, zahteve po denarju, grožnje, virtualno nasilje, izvajanje neposrednih ali prikritih oblik agresivnega vedenja do drugih učencev ali delavcev šole / vrstniško nasilje

## Opravljanje nedovoljene pridobitne dejavnosti v šoli ali njeni okolici (prodaja)

## Kraja lastnine šole, drugih učencev, delavcev ali obiskovalcev šole

## Popravljanje in vpisovanje ocen v šolsko dokumentacijo (dnevnike, redovalnice, spričevala… )

## Uničevanje uradnih dokumentov ter ponarejanje podatkov in podpisov v uradnih dokumentih in listinah, ki jih izdaja šola

## Fizični napad na učenca, učitelja, delavca šole ali drugo osebo, pri čemer sta ogrožena zdravje ali življenje

## Kajenje ter prinašanje, posedovanje, ponujanje, prodajanje ali uživanje alkohola, drog ter drugih psihoaktivnih sredstev in napeljevanje sošolcev k takemu dejanju v času pouka, dnevih dejavnosti in drugih organiziranih oblikah vzgojno‐ izobraževalne dejavnosti

## Napeljevanje h kršitvam / nagovarjanje drugih h kršenju pravil, ki bi imelo za posledico najtežjo kršitev

## Namerno poškodovanje in uničevanje šolske opreme, zgradbe ter stvari in opreme drugih učencev, delavcev ali obiskovalcev šole ali uničevanje javnih prevoznih sredstev / namerno uničevanje opreme in drugega inventarja šole z večjo premoženjsko škodo

## Objava slikovnih ali zvočnih posnetkov, fotografij v medijih ali uporaba slednjih z namenom zaničevanja ali zasmehovanja

## Uporaba naprav, ki ogrožajo zdravje, varnost ali življenje drugih oseb

## Okrnitev ugleda šole s škodljivimi posledicami

## Namerno poškodovanje in uničevanje tujega imetja v času šolskih dejavnosti izven šole z večjo premoženjsko škodo

## Laganje z namenom prikrivanja kaznivega dejanja

## Goljufanje z elementi kaznivega dejanja in zahteve po pomoči pri goljufanju z elementi kaznivega dejanja

## Spolno nadlegovanje učencev in delavcev šole, predvajanje erotičnih ali pornografskih vsebin z elementi kaznivega dejanja